open-index/open-wikipedia-markdown huggingface dataset:
หลันเป้ง

**หลันเป้ง** (เสียชีวิต ค.ศ. 196) มีชื่อในภาษาจีนกลางว่า **เห่า เหมิง** () เป็นนายทหารใต้บังคับบัญชาของขุนศึกลิโป้ในช่วงปลายราชวงศ์ฮั่นตะวันออกของจีน

## ในบันทึกประวัติศาสตร์
หลันเป้งเป็นชาวเมืองโห้ลาย ( *เหอเน่ยจวิ้น*) ซึ่งปัจจุบันคือเมืองเจียวจั้ง มณฑลเหอหนาน วันหนึ่งในเดือนกรกฎาคมหรือสิงหาคม ค.ศ. 196 หลันเป้งก่อกบฏต่อลิโป้ในเมืองแห้ฝือ (下邳 *เซี่ยพี*; ปัจจุบันคืออำเภอนครพีโจว มณฑลเจียงซู) เมืองเอกของมณฑลชีจิ๋วเขตอำนาจของลิโป้ และนำคนเข้าโจมตีที่ว่าการของลิโป้ หลันเป้งไม่สามารถตีเข้าไปในอาคารได้ ลิโป้ไม่รู้ถึงตัวตนที่แท้จริงของกบฏ แต่เขาได้ยินเสียงโห่ร้องและจับสำเนียงของฝ่ายกบฏได้ว่ามาจากเมืองโห้ลาย เมื่อกบฏกำลังโจมตีลิโป้อยู่ในสภาพตัวเปล่าและผมยุ่งเหยิง ลิโป้และภรรยาหลบหนีไปโดยการปีนข้ามกำแพงแล้วหนีไปยังค่ายยของโกซุ่นผู้ใต้บังคับบัญชาคนหนึ่งของลิโป้ ลิโป้บอกโกซุ่นถึงเรื่องสำเนียงเมืองโห้ลายที่เขาได้ยิน โกซุ่นจึงอนุมานได้ว่าผู้นำกบฏต้องเป็นหลันเป้ง โกซุ่นจึงนำกองกำลังยกไปยังที่ว่าการของลิโป้และต้อนพวกกบฏโดยยิงเกาทัณฑ์ไฟใส่

โจเสงผู้ใต้บังคับบัญชาของหลันเป้งปฏิเสธที่จะทรยศลิโป้จึงหันมาต่อต้านและเข้ารบกับหลันเป้ง ระหว่างการต่อสู้ หลันเป้งใช้หอกแทงโจเสงได้รับบาดเจ็บ แต่โจเสงก็ใช้ดาบตัดแขนข้างหนึ่งของหลันเป้งได้ จากนั้นโกซุ่นจึงปรากฏตัวเข้าโจมตีค่ายของหลันเป้งและตัดศีรษะหลันเป้งได้ ลิโป้ชื่นชมโจเสงที่ยังคงความภักดีต่อตนและมอบหมายให้โจเสงเป็นผู้ดูแลคนของหลันเป้ง

## ในนิยาย''สามก๊ก''
ในนิยายอิงประวัติศาสตร์เรื่อง*[[สามก๊ก]]*ที่ประพันธ์ในศตวรรษที่ 14 เมื่อลิโป้ถูกทัพของโจโฉล้อมไว้ในยุทธการที่แห้ฝือ ลิโป้ส่งหลันเป้งไปช่วยคุ้มกันเค้ากี๋ (許汜 *สฺวี่ ซื่ิอ*) และอ๋องก้าย (王楷 *หวัง ไข่*) ในการเดินทางไปขอกำลังเสริมจากอ้วนสุด ระหว่างเดินทางกลับ หลันเป้งถูกเตียวหุยซุ่มโจมตีและจับตัวมาได้ แล้วถูกโจโฉสั่งประหารชีวิต

## อ้างอิง

* ตันซิ่ว (ศตวรรษที่ 3). *[[จดหมายเหตุสามก๊ก]]* (*ซันกั๋วจื้อ*).
* เผย์ ซงจือ (ศตวรรษที่ 5). *[[อรรถาธิบายจดหมายเหตุสามก๊ก]]* (*ซันกั๋วจื้อจู้*).
* ล่อกวนตง (ศตวรรษที่ 14). *[[สามก๊ก]]* (*ซันกั๋วจเหยี่ยนอี้*).

## ดูเพิ่ม
* รายชื่อบุคคลในยุคสามก๊ก

หมวดหมู่:บุคคลที่เกิดในคริสต์ศตวรรษที่ 2
หมวดหมู่:บุคคลที่เสียชีวิตในปี พ.ศ. 739
หมวดหมู่:บุคคลในยุคราชวงศ์ฮั่นที่ถูกสังหารในยุทธการ
หมวดหมู่:นายพลจากมณฑลเหอหนาน
หมวดหมู่:นายทหารของลิโป้
อามะ โนะ อิวาโตะ

**อามะ-โนะ-อิวาโตะ** () เป็นถ้ำในเทพปกรณัมญี่ปุ่น จากความที่ปรากฏใน *[[โคจิกิ]]* และ *[[นิฮนโชกิ]]* พฤติกรรมสร้างความเดือดร้อนของเทพซูซาโนโอะ เทพแห่งพายุของญี่ปุ่น ทำให้เทพีอามาเตราซุพี่สาวของเทพซูซาโนโอะหนีไปซ่อนตัวในถ้ำอามะ-โนะ-อิวาโตะ แผ่นดินจึงตกอยู่ในความมืด

เพื่อจะนำเทพีอามาเตราซุออกมาจากถ้ำ เทพอีกองค์ที่ชื่อว่ายาโอะ-โยโนซุ-โนะ-คามิได้จัดงานเลี้ยงด้านนอกถ้ำตามคำแนะนำของเทพโอโมอิกาเนะ เทพธิดาอาเมะ-โนะ-อูซูเมะ-โนะ-มิโกโตะแสดงการร่ายรำสร้างเสียงหัวเราะ เทพีอามาเตราซุสงสัยเรื่องการสังสรรค์ด้านนอกจึงมองออกมาจากทางเข้าถ้ำ แล้วตะลึงกับเงาสะท้อนของตนเองในกระจกยาตะ โนะ คางามิ ซึ่งเทพองค์อื่น ๆ สร้างขึ้นและแขวนไว้หน้าถ้ำ แล้วยืนนิ่งไป เทพอาเมะ-โนะ-ทาจิคาราโอะ จึงออกแรงเปิดถ้ำและโลกก็กลับมาสว่างไสวอีกครั้ง เมื่อเทพีอามาเตราซุก้าวออกจากถ้ำ จึงมีการปิดตราศักดิ์สิทธิ์ก็ไว้หน้าถ้ำเพื่อไม่ให้เทพีอามาเตราซุกลับเข้าไปซ่อนตัวอีก

## ฮิงาชิฮงงุ
ศาลเจ้าหลักชื่อฮิงาชิฮงงุ และหอสักการะชื่อนิชิฮงงุ (หอตะวันตก) หันหน้าเข้าหากันจากสองฝากของช่องเขาแม่น้ำอิวาโตะ ถ้ำอามะ-โนะ-อิวาโตะเป็นสถานที่สักการะในเทศกาลและเป็นถ้ำหินที่อยู่อีกฟากหนึ่งของแม่น้ำอิวาโตะจากนิชิฮงงุ สามารถมองเห็นถ้ำได้จากนิชิฮงงุหลังจากเข้าร่วมพิธีกรรมของลัทธิชินโตเพื่อการชำระให้บริสุทธิ์ แต่ไม่อนุญาตให้ถ่ายภาพทุกรูปแบบ

บริเวณนี้มีต้นไม้และต้นไม้เก่าแก่เป็นจำนวนมาก นอกจากนี้ยังมีต้นแปะก๊วยโบราณและต้นโองาตามาโนกิ (*Magnolia compressa)* ที่หายาก ซึ่งถือเป็นสิ่งศักดิ์สิทธิ์ในประเทศญี่ปุ่นมาตั้งแต่สมัยโบราณ
[center|thumb|600x600px|เชื่อกันว่าเหล่าเทพแห่ง[ทาคามากาฮาระ|ทากามางาฮาระได้มารวมตัวกันและปรึกษาถึงวิธีพาเทพีอามาเตราซุออกมาจากถ้ำที่ริมแม่น้ำสายนี้ที่ชื่ออามะ-โนะ-ยาซูงาวาระ () ที่ศาลเจ้าอิมะ-โนะ-อิวาโตะ เมืองทากาจิโฮะ จังหวัดมิยาซากิ]]

## อ้างอิง

หมวดหมู่:เทพเจ้าชินโต
หมวดหมู่:เทพเจ้าญี่ปุ่น
หมวดหมู่:บทความที่มีข้อความภาษาญี่ปุ่น
หลานโจวซอรัส

***หลานโจวซอรัส*** (; ) เป็นสกุลหนึ่งของไดโนเสาร์ประเภทออร์นิโธพอด *หลานโจวซอรัส*อาศัยอยู่ที่มณฑลกานซู่ในยุคครีเทเชียสตอนต้น (Barremian) โดยมีการค้นพบและฟื้นฟูโครงกระดูกบางส่วนจากกลุ่มเหอโก่ว ได้รับการบรรยายโดย You, Ji และ Li ใน ค.ศ. 2005 และเป็นชนิดต้นแบบกับชนิดเดียวในชื่อ ***Lanzhousaurus magnidens*** มีการประมาณการว่ามันมีความยาวประมาณ 10 เมตร และหนัก 6 ตัน

## อ้างอิง

หมวดหมู่:ไดโนเสาร์ในเอเชียยุคครีเทเชียสตอนต้น
หมวดหมู่:เคลดอิกัวโนดอน
หมวดหมู่:สกุลออร์นิทิสเกีย
สำนักงานรักษาความปลอดภัย องค์การสงเคราะห์ทหารผ่านศึก

**สำนักงานรักษาความปลอดภัย องค์การสงเคราะห์ทหารผ่านศึก ในพระบรมราชูปถัมภ์** () หรือย่อว่า **สปภ.อผศ.** เป็นหน่วยงานอิสระ อยู่ภายใต้หน่วยงานกิจการพิเศษ ที่ขึ้นตรงต่อผู้อำนวยการองค์การสงเคราะห์ทหารผ่านศึก

## ประวัติ
สำนักงานรักษาความปลอดภัย ได้ถูกนำเสนอครั้งแรกในการประชุมสภาทหารผ่านศึก ครั้งที่ 3/2522 เมื่อวันที่ 27 กรกฎาคม พ.ศ. 2522 โดย พล.อ. ยศ เทพหัสดิน ณ อยุธยา ได้เสนอหลักการที่จะจัดตั้งสำนักงานรักษาความปลอดภัย เพื่อช่วยเหลือทหารผ่านศึก นอกประจำการ มีงานทำ ยกระดับความปลอดภัยให้มีมาตรฐาน และใช้ทักษะจากการเข้ารับราชการทหารให้เป็นประโยชน์ด้านความมั่นคง ซึ่งที่ประชุมที่มี พล.อ. เปรม ติณสูลานนท์ เป็นประธานในที่ประชุมได้มีมติรับหลักการเพื่อไปพิจารณาโครงการดังกล่าว

ต่อมาในการประชุมสภาทหารผ่านศึก ครั้งที่ 5/2522 เมื่อวันที่ 7 ธันวาคม พ.ศ. 2522 ที่ประชุมได้มีมติให้อนุมัติโครงการจัดตั้งสำนักงานรักษาความปลอดภัย จึงได้ถือว่าวันที่ได้อนุมัติโครงการเป็นวันคล้ายวันจัดตั้ง และได้เปิดดำเนินการจริงในวันที่ 5 กุมภาพันธ์ พ.ศ. 2523 

## ภารกิจ
ให้การศึกษาอบรม และพัฒนาศักยภาพอาชีพด้านการรักษาความปลอดภัย และให้บริการรักษาความปลอดภัย สนับสนุนกิจการขององค์การสงเคราะห์ทหารผ่านศึก และการกุศลสาธารณะอื่น ๆ

### วัตถุประสงค์

# เพื่อจัดหางานให้ทหารผ่านศึก ทหารนอกประจำการและครอบครัว ทำหน้าที่รักษาความปลอดภัยให้กับสถานที่ราชการ หน่วยงานของรัฐ และเอกชน โดยองค์การสงเคราะห์ทหารผ่านศึกจะเป็นผู้ฝึกอบรมทบทวน และเป็นผู้จัดหางานให้
# ปรับปรุงมาตรฐานการรักษาความปลอดภัยให้แก่ทหารผ่านศึก ทหารนอกประจำการที่มาปฏิบัติงานให้สูงขึ้นและใช้เป็นอาชีพได้
# ช่วยเหลือด้านความมั่นคงและปลอดภัยให้กับประเทศ ตามนโยบายของกระทรวงกลาโหม

## โครงสร้าง
[thumb|300x300px|เจ้าหน้าที่รักษาความปลอดภัย กำลังอำนวยการจราจรบน[ถนนราชดำเนินนอก หน้า ส.ป.ก. ซึ่งเป็นอีกหน่วยงานที่รับบริการจาก สปภ.อผศ.]]
สำนักงานรักษาความปลอดภัย องค์การส่งเคราะห์ทหารผ่านศึกฯ แบ่งโครงสร้างออกเป็น 8 ส่วนงาน 1 ศูนย์ และ 1 โรงเรียน

* ส่วนอำนวยการ
* ส่วนส่งกำลังบำรุง
* ศูนย์กรรมวิธีข้อมูล
* ส่วนดำเนินงาน
* ส่วนปฏิบัติการ 
* ส่วนการเงิน 
* ส่วนบัญชี
* ส่วนการตลาด
* ส่วนนิติการ
* โรงเรียนรักษาความปลอดภัย องค์การสงเคราะห์ทหารผ่านศึกฯ

## การดำเนินงาน
เจ้าหน้าที่รักษาความปลอดภัย ของ สปภ.อพศ. มีการจัดระบบการทำงานโดยมีหัวหน้าชุด / หัวหน้าผลัด ในการควบคุมสั่งการและดูแลตามจุดต่าง ๆ โดยเป็นคนที่มีความสามารถในการปกครอง และประสานงานกับผู้ว่าจ้างได้ดี 

เจ้าหน้าที่สายตรวจ จะคอยควบคุมตรวจสอบการทำงานของเจ้าหน้าที่รักษาความปลอดภัยตามจุดต่าง ๆ ทั้งในกรุงเทพและปริมณฑล และต่างจังหวัด โดยมีศูนย์ข่าว รับแจ้งเหตุตลอด 24 ชั่วโมง เพื่อสนับสนุนการทำงานของเจ้าหน้าที่รักษาความปลอดภัย หัวหน้าชุด / ผลัด และเจ้าหน้าที่สายตรวจ รวมถึงมีเจ้าหน้าที่รักษาความปลอดภัยสำรองเพื่อทดแทนกำลังเจ้าหน้าที่ที่ขาดแคลนในกรณีมีการลาพักผ่อน

หน่วยงานที่ใช้บริการเจ้าหน้าที่รักษาความปลอดภัยของ สปภ.อพศ. ส่วนใหญ่จะเป็นสถานที่ราชการ หรือหน่วยงานรัฐวิสาหกิจ

## อ้างอิง


## แหล่งข้อมูลอื่น

* เว็บไซต์สำนักงานรักษาความปลอดภัย อผศ.
* เฟซบุ๊กแฟนเพจ ศูนย์ประสานงาน สปภ.อผศ.

หมวดหมู่:องค์การที่ก่อตั้งในปี พ.ศ. 2522
หมวดหมู่:สำนักงานปลัดกระทรวงกลาโหม
หมวดหมู่:ก่อตั้งในประเทศไทยในปี พ.ศ. 2522
ภรรยาตู้ปลา

***กิงเกียวสึมะ*** (; ) หรือมักเรียกในภาษาไทยว่า ***ภรรยาตู้ปลา*** เป็นละครชุดบนเน็ตฟลิกซ์ ที่สร้างมาจากมังงะของ อาร์คูโรซาวะ เผยแพร่ทั่วโลกในวันที่ 14 กุมภาพันธ์ ค.ศ. 2022 มีทั้งสิ้น 8 ตอน นำแสดงโดย เรียวโกะ ชิโนฮาระ

## ตัวละคร
* **ซากูระ ฮิรางะ** แสดงโดย เรียวโกะ ชิโนฮาระ (ภรรยาตู้ปลา)
:: เป็นภรรยาของทากูยะแต่หนีออกมาคบหาแบบไม่ผูกมัดกับฮารูโตะ ในอดีตเคยช่วยน้องสาวของฮารูโตะไว้จากอุบัติเหตุที่ทำให้เศษกระจกตกลงมาใส่เธอจึงทำให้ซากูระสูญเสียทักษะการตกแต่งทรงผมไป
** **ทากูยะ ฮิรางะ** แสดงโดย มาซาโนบุ อันโด
:: เป็นสามีของซากูระที่มักใช้ความรุนแรงต่อเธอ ในตอนที่ 1 ทากูยะตัดสินใจยกอำนาจการตัดสินใจในการบริหารกิจการร้านตัดแต่งทรงผมของทั้งสองตกมาเป็นของเขาเพียงคนเดียว
* **ฮารูโตะ โทโยดะ** แสดงโดย ทาคาโนริ อิวาตะ
:: เป็นเจ้าของร้านปลาโทโยดะและคู่คบหาแบบไม่ผูกมัดของซากูระ
** **มาซาโกะ บังโด** แสดงโดย เคียวกะ มินากามิ
:: เป็นทนายของครอบครัวโทโยดะและอดีตแฟนสาวของฮารูโตะ
** **รัน** แสดงโดย ริโกะ ฟูกูโมโตะ
:: เป็นน้องสาวของโทโยดะ เธอไม่ยินยอมการคบหาของซากูระและฮารูโตะ
* **เนเนะ** แสดงโดย จูริ คาวาซากิ
:: เป็นพนักงานร้านตัดแต่งทรงผมของซากูระและทากูยะ
* **คาโยะ** แสดงโดย มิโอนะ โอริ
:: เป็นพนักงานร้านตัดแต่งทรงผมของซากูระและทากูยะ
* **ยูริฮะ ฮาโกซากิ** แสดงโดย เคียวโกะ ฮาเซงาวะ (ภรรยาตกแต่งใหม่)
** **โมโมกิ โกโจ** แสดงโดย โมโตกิ ฟูกามิ
* **ฮิซาโกะ ทากูจิ** แสดงโดย วากานะ มัตสึโมโตะ (ภรรยาปวดหัว)
** **บาบะ** (**ทางูจิ ทากูโซ**) แสดงโดย ฮิเดกัตสึ มาชิมะ
* **ยูกะ ชิมูระ** แสดงโดย ชิซูกะ นากามูระ (ภรรยาจัดจ้าง)
** **จุน** แสดงโดย ยูกิ คูโบตะ
** **มิโนริ ชิมูระ** แสดงโดย เซยะ โอซาดะ
* **โนริโกะ โฮกาเบะ** แสดงโดย ซาโอริ เซโตะ (ภรรยาข้าวกล่อง)
** **ทาโร โฮกาเบะ** แสดงโดย ชินโงะ ฟูจิโมริ
* **ซายะ ซานาดะ** แสดงโดย อันนะ อิชิอิ (ภรรยาพี่เลี้ยง)
** **โซตะ ซานาดะ** แสดงโดย อัตสึฮิโระ อินูไก

## รายชื่อตอน

## การออกรวมเล่ม
อาร์คูโรซาวะ ผู้เขียนมังงะต้นฉบับของ*กิงเกียวสึมะ* ได้ออกมังงะรวมเล่มทั้งหมด 9 เล่ม

## อ้างอิง

หมวดหมู่:ผลงานต้นฉบับของเน็ตฟลิกซ์
แมจิไซต์

***แมจิไซต์*** () เป็นเกมแนวแอ็กชันผจญภัยแบบโรกไลก์ที่พัฒนาโดยสแมชเกมส์ ซึ่งผู้เล่นสูงสุดสี่คนต่อสู้ผ่านดันเจียนที่ถูกสร้างขึ้นแบบสุ่ม, รวบรวมไอเทม และอุปกรณ์ประดิษฐ์ เกมดังกล่าวได้รับการเผยแพร่ในสตีมเมื่อช่วงทดลองใช้ก่อนเปิดตัวในวันที่ 11 กุมภาพันธ์ ค.ศ. 2014 และออกจากช่วงทดลองใช้ก่อนเปิดตัวในวันที่ 9 มิถุนายน ค.ศ. 2014 โดยเกมนี้ได้รับทุนสนับสนุนผ่านแคมเปญคิกสตาร์เตอร์

## อ้างอิง

หมวดหมู่:วิดีโอเกมโรกไลก์
สงครามรัสเซีย–ยูเครน

[thumb|จุดที่ถูก[ขีปนาวุธโจมตีในเคียฟ (24 กุมภาพันธ์ ค.ศ. 2022) ]]
**สงครามรัสเซีย–ยูเครน** () เริ่มต้นเมื่อเดือนกุมภาพันธ์ ค.ศ. 2014 และยังคงดำเนินต่อไป หลังจากการปฏิวัติศักดิ์ศรีของยูเครน รัสเซียได้ยึดครองและผนวกไครเมียจากยูเครน จากนั้นจึงสนับสนุนกลุ่มกองกำลังกึ่งทหารของรัสเซียที่เริ่มทำสงครามทางตะวันออกของภูมิภาคดอนบัสกับกองทหารของยูเครน ในปี ค.ศ. 2018 ยูเครนประกาศว่าภูมิภาคดังกล่าวถูกยึดครองโดยรัสเซีย

ภายหลังจากการประท้วงของยูโรไมดานและการปฏิวัติได้ส่งผลทำให้ถอดถอนประธานาธิบดี วิกตอร์ ยานูกอวึช ที่สนับสนุนรัสเซียในเดือนกุมภาพันธ์ ค.ศ. 2014 มีการก่อความไม่สงบของฝ่ายที่สนับสนุนรัสเซียได้ปะทุขึ้นในบางส่วนของยูเครน ทหารรัสเซียที่ไม่มีเครื่องยศได้เข้าควบคุมตำแหน่งทางยุทธศาสตร์และโครงสร้างพื้นฐานในดินแดนไครเมียของยูเครนและเข้ายึดรัฐสภาไครเมีย รัสเซียจัดให้มีการลงประชามติที่มีการโต้เถียงกัน ซึ่งผลลัพธ์ที่ออกมาคือ ไครเมียจะต้องถูกเข้าร่วมกับรัสเซีย สิ่งนี้นำไปสู่การผนวกไครเมีย ในเดือนเมษายน ค.ศ. 2014 การเดินขบวนของกลุ่มที่สนับสนุนรัสเซียในดอนบัสได้ก่อให้เกิดบานปลายจนกลายเป็นสงครามระหว่างกองทัพยูเครนและกองกำลังฝ่ายแบ่งแยกดินแดนที่ได้รับการสนับสนุนจากรัสเซียของสาธารณรัฐประชาชนดอแนตสก์และสาธารณรัฐประชาชนลูฮันสก์ซึ่งประกาศตนเป็นอิสระ

ยานพาหนะทางทหารของรัสเซียที่ไม่เครื่องหมายได้ก้าวข้ามชายแดน สู่สาธารณรัฐดอแนตส์ สงครามโดยไม่ได้มีการประกาศได้เริ่มขึ้นระหว่างกองกำลังยูเครนในฝ่ายหนึ่งและฝ่ายแบ่งแยกดินแดนที่ได้ผสมปนเปกับทหารรัสเซียในอีกฝ่ายหนึ่ง แม้ว่ารัสเซียจะพยายามหลบซ่อนในการมีส่วนร่วม สงครามได้จบลงด้วยความขัดแย้งคงที่ กับความพยายามในการเรียกร้องให้มีการหยุดยิงซึ่งประสบความล้มเหลวซ้ำแล้วซ้ำเล่า ใน ค.ศ. 2015 รัสเซียและยูเครนได้ลงนามในข้อตกลงมินสค์ 2 แต่มีข้อพิพาทหลายประการที่คอยขัดขวางจนไม่สามารถบรรลุผลได้อย่างเต็มที่ ใน ค.ศ. 2019 ประมาณ 7% ของยูเครนถูกจัดประเภทโดยรัฐบาลยูเครนว่าเป็นดินแดนที่ถูกยึดครองเป็นการชั่วคราว

ใน ค.ศ. 2021 และต้นปี ค.ศ. 2022 มีการรวมตัวกันของกองทัพรัสเซียครั้งใหญ่บริเวณรอบชายแดนยูเครน เนโทได้กล่าวหาว่ารัสเซียทำการวางแผนในการรุกรานซึ่งได้ให้การปฏิเสธ วลาดีมีร์ ปูติน ประธานาธิบดีแห่งรัสเซียได้วิจารณ์ว่า การขยายตัวของเนโทเป็นภัยคุกคามต่อประเทศของเขา และต้องการห้ามเพื่อไม่ให้ยูเครนเข้าร่วมเป็นพันธมิตรทางทหารมาโดยตลอด นอกจากนี้ เขายังได้แสดงมุมมองของลัทธิการทวงดินแดนกลับคืนมา(irredentist) ได้ตั้งคำถามถึงสิทธิในการดำรงอยู่ของยูเครน และได้บอกกล่าวที่เป็นเท็จว่ายูเครนถูกก่อตั้งขึ้นโดยวลาดีมีร์ เลนิน เมื่อวันที่ 21 กุมภาพันธ์ ค.ศ. 2022 รัสเซียได้ให้การรับรองอย่างเป็นทางการแก่ทั้งสองรัฐฝ่ายแบ่งแยกดินแดนซึ่งประกาศตนเป็นอิสระในดอนบัส และส่งกองกำลังทหารเข้าไปในดินแดนอย่างเปิดเผย สามวันต่อมา รัสเซียเข้ารุกรานยูเครน ประชาคมระหว่างประเทศส่วนใหญ่ได้กล่าวประณามรัสเซียอย่างหนักสำหรับการกระทำของตนในยูเครน โดยกล่าวหาว่าได้ทำการละเมิดกฏหมายระหว่างประเทศและรุกล้ำอธิปไตยของยูเครนอย่างร้ายแรง หลายประเทศได้ดำเนินการในการคว่ำบาตรทางเศรษฐกิจต่อรัสเซีย บุคคลหรือบริษัทที่มาจากรัสเซีย โดยเฉพาะอย่างยิ่งในภายหลังการรุกราน ค.ศ. 2022

## หมายเหตุ

## อ้างอิง

หมวดหมู่:ความสัมพันธ์ยูเครน–รัสเซีย
หมวดหมู่:สงครามรัสเซีย–ยูเครน
*
หมวดหมู่:อุดมการณ์เรียกร้องดินแดนของชนชาติรัสเซีย
หมวดหมู่:การบุกครอง
หมวดหมู่:การบุกครองโดยรัสเซีย
หมวดหมู่:การบุกครองยูเครน
หมวดหมู่:ความขัดแย้งในคริสต์ทศวรรษ 2020
ดอนบัส

**ดอนบัส** (, ) หรือ **ดันบัส** (, ) เป็นภูมิภาคเชิงประวัติศาสตร์ วัฒนธรรม และเศรษฐกิจในภาคตะวันออกเฉียงใต้ของประเทศยูเครน ซึ่งในปัจจุบันมีดินแดนบางส่วนอยู่ภายใต้การยึดครองของกลุ่มแบ่งแยกดินแดนสองกลุ่มจากสงครามระหว่างยูเครนกับรัสเซีย กลุ่มแบ่งแยกดินแดนทั้งสองได้แก่สาธารณรัฐประชาชนดอแนตสก์และสาธารณรัฐประชาชนลูฮันสก์ ศัพท์ *ดอนบัส* และ *ดันบัส* ประกอบขึ้นจากคำในวลีที่มีความหมายว่า **แอ่งดอแนตส์** (Donets Basin) ซึ่งย่อมาจาก "แอ่งถ่านหินดอแนตส์" (Donets Coal Basin; ; ) และใช้เรียกสันเขาดอแนตส์ซึ่งเกี่ยวโยงกับแม่น้ำดอแนตส์ ปัจจุบันมีคำนิยามอาณาเขตภูมิภาคอยู่มากมาย

ตามนิยามที่ใช้กันทั่วไปในปัจจุบัน ดอนบัสหมายถึงแคว้นดอแนตสก์และแคว้นลูฮันสก์ในประเทศยูเครน ในขณะที่ภูมิภาคเหมืองถ่านหินในอดีตจะไม่รวมแคว้นทั้งสองนี้ แต่รวมพื้นที่ของแคว้นดนีปรอแปตร็อวสก์และภาคใต้ของรัสเซีย ส่วนยูโรรีเจียนนิยามอาณาเขตของดอนบัสว่าครอบคลุมแคว้นดอแนตสก์กับแคว้นลูฮันสก์ในยูเครน และแคว้นรอสตอฟในรัสเซีย 

## อ้างอิง

## แหล่งข้อมูลอื่น

* "Deconstructing the Donbass", overview of the 2014–2015 conflict
* "The coal-mining racket threatening Ukraine's economy" by BBC News
* http://donbass.men  Bulletin board "Объявления Донбасса"
รีพับลิกเรเคิดส์

**รีพับลิกเรเคิดส์** () เป็นค่ายเพลงอเมริกันในนครนิวยอร์ก เจ้าของภายใต้ยูนิเวอร์แซลมิวสิกกรุป (ยูเอ็มจี) ก่อตั้งโดยเอเวอรี ลิปแมน และมอนเต ลิปแมน ในฐานะค่ายเพลงอิสระในปี 1995 และถูกซื้อกิจการโดยยูเอ็มจีในปี 2000 รีพับลิกเคยเป็นค่ายภายใต้บริษัทยูนิเวอร์แซลมอทาวน์เรเคิดส์ และเปลี่ยนชื่อเป็น **ยูนิเวอร์แซลรีพับลิกเรเคิดส์** หลังจากมีการปรับโครงสร้างองค์กรในปี 2006 ได้กลับมาใช้ชื่อเดิมในปี 2012

## ศิลปิน
ในปี 2020 รายชื่อศิลปินภายใต้สังกัดรีพับลิกเรเคิดส์ในปัจจุบัน ได้แก่ อารีอานา กรานเด, เดรก, เจมส์ เบย์, คิด คัดดี้, ฟลอเรนซ์แอนด์เดอะแมชชีน, จอห์น เมลเลนแคมป์, จูเลีย ไมเคิลส์, โพสต์ มาโลน, ออฟมอนสเตอส์แอนด์เมน, เลียม เพย์น, แบล็กแซ็บบาธ, เฮลี สไตน์เฟลด์, เทย์เลอร์ สวิฟต์, สตีวี วันเดอร์, โคนัน เกรย์, โจนาสบราเทอร์ส ดีเอ็นซีอี และอื่น ๆ นอกจากนี้รีพับลิกยังได้เซ็นสัญญากับศิลปินอื่น ๆ มากมายภายใต้ความร่วมมือกับค่ายเพลงอื่น เช่น บรัชไฟร์เรเคิดส์ (แจ็ค จอห์นสัน), เอ็กซ์โอ (เดอะวีกเอนด์), คาซาบันกาเรเคิดส์ (ลินด์ซีย์ โลแฮน, มิคา, ทีเอสโต), แคชมันนีเรเคิดส์ (เดรก และนิกกี มินาจ), ยังมันนีเอนเตอร์เทนเมนต์ (ลิล เวย์น และนิกกี มินาจ), ฮอลลีวูดเรเคิดส์ (เซ็นเดยา), ลาวาเรเคิดส์ (เจสซี เจ และลอร์ด), มังกีเร็นชเรเคิดส์ (เพิร์ลแจม), ร็อกเนชัน (เจเดน สมิธ) และอื่น ๆ

## ค่ายเพลงอื่น ๆ ที่เกี่ยวข้อง

* อเมริกันเรเคิดดิงส์
* แอนติ- 
* อะแวร์เรเคิดส์
* บิกฮิตมิวสิก 
* บิกมะชีนเลเบลกรุป
* บีเอ็มอีเรเคิดดิงส์
* บรัชไฟร์เรเคิดส์
* คาซาบันกาเรเคิดส์
* แคชมันนีเรเคิดส์
* แคสโตรมิวสิก
* คิวบ์เอนเตอร์เทนเมนต์ 
* ฮอลลีวูดเรเคิดส์ 
* อิมพีเรียลมิวสิก
* อินเดียป็อปมิวสิก
* อินเตอร์เนชันแนลร็อกสตาร์เรเคิดส์
* เจวายพีเอนเตอร์เทนเมนต์ 
* ลาวาเรเคิดส์
* โลมาวิสตาเรเคิดดิงส์
* เน็กซ์แพลตโตเอนเตอร์เทนเมนต์ 
* โนอีโมชัน
* ไอแอมพิงก์โปรดักชันส์จำกัด 
* เซอร์จิคอลสไทรคเรเคิดส์ 
* เอสอาร์ซีเรเคิดส์
* เทย์เลอร์สวิฟต์โปรดักชัน 
* ทีอาร์เอนเตอร์เทนเมนต์ 
* เอ็กซ์โอ
* ยังมันนีเอนเตอร์เทนเมนต์

## อ้างอิง

## แหล่งข้อมูลอื่น
* 

หมวดหมู่:ค่ายเพลงแนวออลเทอร์นาทิฟร็อก
หมวดหมู่:ค่ายเพลงอเมริกัน
หมวดหมู่:ยูนิเวอร์แซลมิวสิกกรุป
ทรอปิคอลเฮาส์

**ทรอปิคอลเฮาส์** () หรือรู้จักในชื่อ **ทรอปเฮาส์** (trop house) เป็นแนวเพลงย่อยของดนตรีเฮาส์และมีต้นกำเนิดมาจากดนตรีทรอปิคอล โดยมีส่วนผสมของแดนซ์ฮอลล์และแบลีแอริกเฮาส์ ศิลปินที่ทำเพลงแนวนี้มักแสดงในเทศการดนตรีฤดูร้อนอย่างเทศกาลทูมอร์โรว์แลนด์ ศิลปินที่เป็นที่รู้จักในแนวนี้เช่น ทอมัส แจ็ก, ไคโก, มาโลมา, ลอสต์ฟรีเควนซีนส์, ซีบ และกริฟฟิน

คำว่า "ทรอปิคอลเฮาส์" เป็นคำที่เริ่มต้นมาจากเป็นมุกตลกของโปรดิวเซอร์ชาวออสเตรเลีย ทอมัส แจ็ก จนเป็นที่รู้จักในหมู่นักฟังเพลง

## อ้างอิง

หมวดหมู่:ดนตรีในคริสต์ทศวรรษ 2010
หมวดหมู่:ประเภทดนตรีในคริสต์ศตวรรษที่ 21
หมวดหมู่:ดนตรีเฮาส์
วัดบ้านไร่ (จังหวัดราชบุรี)

**วัดบ้านไร่** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบ้านไร่ อำเภอดำเนินสะดวก จังหวัดราชบุรี ที่ดินตั้งวัดเนื้อที่ 7 ไร่ 3 งาน 84 ตาราง มีที่ธรณีสงฆ์ จำนวน 3 แปลง เนื้อที่ 45 ไร่ 3 งาน 58 ตารางวา ปัจจุบันมี พระมหามานิช คุณสํวโร ป.ธ.5 เป็นเจ้าอาวาส ซึ่งท่านเป็นศิษย์ของหลวงพ่อหวล ขฺนติสาโร วัดชาวเหนือ ได้มาดำรงตำแหน่งตั้งแต่พ.ศ.2560 และมาพัฒนาวัดทั้งเสนาสนะ กุฏิสงฆ์ หอฉัน และอื่นๆอีกหลายอย่างภายในวัด

วัดบ้านไร่ (ใหม่เจริญผล) ตั้งวัดเมื่อ พ.ศ. 2432 โดยมีนางแหวด วัดครุฑ บริจาคที่ดินสร้างวัด ได้รับพระราชทานวิสุงคามสีมาเมื่อ พ.ศ. 2477 เขตวิสุงคามสีมากว้าง 6.30 เมตร ยาว 13.75 เมตร ด้านการศึกษา มีโรงเรียนพระปริยัติธรรมแผนกธรรม เปิดสอนเมื่อ พ.ศ. 2519

อาคารเสนาสนะที่สำคัญ ได้แก่ อุโบสถ กว้าง 8.40 เมตร ยาว 22 เมตร สร้างเมื่อ พ.ศ. 2525 เป็นอาคารคอนกรีตเสริมเหล็ก ภายในมีจิตรกรรมฝาผนังเกี่ยวกับพุทธประวัติและชาดก ศาลาการเปรียญ กว้าง 22 เมตร ยาว 34 เมตร สร้างเมื่อ พ.ศ. 2518 หอสวดมนต์ กุฏิสงฆ์ จำนวน 4 หลัง ศาลาบำเพ็ญกุศล จำนวน 1 หลัง ปูชนียวัตถุที่สำคัญ ได้แก่ หลวงพ่อมงคลจักรวาล *หลวงพ่อแดง* พระพุทธรูปสร้างเมื่อ พ.ศ. 2527 ประดิษฐานอยู่ในวิหารและ *หลวงพ่อป่าเลไลยก์* สร้างเมื่อ พ.ศ. 2477

## อ้างอิง

บ้านไร่
วัดประชานิมิต (จังหวัดเพชรบูรณ์)

**วัดประชานิมิต** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลท่าโรง อำเภอวิเชียรบุรี จังหวัดเพชรบูรณ์ มีเนื้อที่วัดทั้งหมด 47 ไร่ 1 งาน 20 ตารางวา ปัจจุบันมีพระครูอดุลพัชราภรณ์ เป็นเจ้าอาวาส

วัดประชานิมิต เดิมชาวบ้านเรียกว่า **วัดหนองสองห้อง** เพราะมีสระน้ำ 2 สระ แต่ไม่ปรากฏหลักฐานว่าขุดตั้งแต่เมื่อใด บริเวณรอบวัดมีหมู่บ้าน 6 หมู่บ้าน ชาวบ้านทั้ง 6 หมู่บ้าน ได้ร่วมกันสร้างวัดเมื่อ พ.ศ. 2502 กระทรวงศึกษาธิการประกาศตั้งเป็นวัดในพระพุทธศาสนาเมื่อวันที่ 22 ตุลาคม พ.ศ. 2516 โดยมีนายบุญมา พรหมสูงเนิน เป็นผู้ดำเนินการขอสร้างวัดและตั้งวัด ได้รับพระราชทานวิสุงคามสีมาเมื่อวันที่ 7 พฤศจิกายน พ.ศ. 2522 ภายในวัดยังมีดโรงเรียนพระปริยัติธรรมแผนกธรรม บาลี และแผนกสามัญศึกษา

## อ้างอิง

ประชานิมิต
หมวดหมู่:อำเภอวิเชียรบุรี
แม่น้ำอากิ

**แม่น้ำอากิ** () เป็นแม่น้ำในประเทศญี่ปุ่น แม่น้ำอากิไหลผ่านไปทางตะวันตกของเขตอภิมหานครโตเกียว เป็นสายย่อยสำคัญของแม่น้ำทามะ ชื่อในภาษาญี่ปุ่น "秋川" หมายถึง "แม่น้ำฤดูใบไม้ร่วง" แม่น้ำอากิมีสายแยกไปทางทิศเหนือและทิศใต้ ซึ่งไหลผ่านฮิโนฮาระ อากิรูโนะ และไหลผ่านจังหวัดคานางาวะ และโตเกียว บริเวณช่องเขาของแม่น้ำเป็นพื้นที่นันทนาการยอดนิยม 

## อ้างอิง

อากิ
อากิ
วัดศิลาอาสน์ (จังหวัดชัยภูมิ)

**วัดศิลาอาสน์** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลนาเสียว อำเภอเมืองชัยภูมิ จังหวัดชัยภูมิ

วัดศิลาอาสน์ตั้งอยู่บริเวณภูพระ กรมศิลปากรได้ประกาศทะเบียนโบราณวัตถุสถาน ตั้งแต่วันที่ 8 มีนาคม พ.ศ. 2478 เป็นต้นมา ภายหลังได้กำหนดขอบเขตที่ดินเป็นเขตโบราณสถาน ภูพระเป็นเนินเขาหินทรายเป็นศาสนสถาน และใช้เพิงผาสลักพระพุทธรูปแบบนูนสูง 9 องค์ ประทับนั่งปางมารวิชัย 3 องค์ และปางสมาธิ 6 องค์ องค์ที่มีขนาดใหญ่สุด คือ *พระเจ้าองค์ตื้อ*  สันนิษฐานว่าอาจจะสร้างในสมัยรุ่นราวคราวเดียวกับปรางค์กู่ พระพุทธรูปเหล่านี้มีลักษณะเป็นพระพุทธรูปศิลปะอู่ทอง มีอายุระหว่างพุทธศตวรรษที่ 18 ถึง 19 (ราว พ.ศ. 1701–1900) ทุกปีมีงานนมัสการพระพุทธรูปที่ 3 ปีละ 2 ครัั้ง ครั้งละ 3 วัน คือวันขึ้น 1 ค่ำ เดือน 3 และวันขึ้น 13 ค่ำ เดือน 5

พ.ศ. 2483 พระวิบูลนิโรธกิจ อดีตเจ้าคณะจังหวัดชัยภูมิ ได้ขอตั้งเป็นสำนักสงฆ์ชื่อ *ศิลาอาสน์* และแผ้วถางบริเวณให้เตียน ตั้งวัดเมื่อ พ.ศ. 2483 ในปีถัดไปได้สร้างเป็นกุฏิ 

พระพุทธรูปที่ภูพระ เป็นศิลปะที่มีการผสมผสานระหว่างศิลปะท้องถิ่น คือ ศิลปะทวารวดี ได้แก่ พระพักตร์รูปสี่เหลี่ยม พระขนงรูปปีกกา และศิลปะเขมรที่แพร่หลายเข้ามามาก ในช่วงพุทธศตวรรษที่ 16-18 ได้แก่ แนวเส้นพระเกศา และเกตุมาลารูปกรวยคว่ำ สำหรับมงกุฎหรือกระบังหน้าที่ปรากฏบนพระพุทธรูปทรงเครื่องคล้ายกับที่พบจากพระพุทธรูปในศิลปะเขมรนครวัดหรือบายน ในพุทธศตวรรษที่ 17-18 พระเจ้าองค์ตื้อมีขนาดหน้าตักกว้าง 5 ฟุต สูง 7 ฟุต พระพักตร์ทรงสี่เหลี่ยม พระรัศมีเป็นรูปบัวตูมขนาดเล็ก พระเกศาเป็นเส้นยาว เรียงคล้ายเส้นผม พระขนงมีขนาดเล็กต่อกันเป็นรูปปีกกา พระเนตรเล็กมองตรง พระนาสิกทรงสามเหลี่ยม พระโอษฐเล็ก พระกรรณยาว ครองจีวรห่มคลุม พระอังสายาว มีผ้าสังฆาฏิปลายตัดเป็นเส้นตรงยาวมาจรดพระนาภี ประทับนั่งขัดสมาธิเพชร พระหัตถ์แสดงปางมารวิชัย ที่มีลักษณะพิเศษ คือ วางพระหัตถ์ซ้ายไว้บนพระเพลาแทนที่จะเป็นพระหัตถ์ขวาตามแบบพระพุทธรูปปางมารวิชัยทั่วไป 

## อ้างอิง

ศิลาอาสน์
หมวดหมู่:โบราณสถานในจังหวัดชัยภูมิ
หมวดหมู่:สิ่งก่อสร้างในอำเภอเมืองชัยภูมิ
ฮิเดโตชิ นิชิจิมะ

**ฮิเดโตชิ นิชิจิมะ** () เป็นนักแสดงชายชาวญี่ปุ่นที่ได้มีผลงานเด่นในนานาชาติสำหรับการแสดงนำในภาพยนตร์เรื่อง *[[สุดทางรัก]]* ()

## ประวัติ
โทชิจิมะได้เริ่มเข้าสู่วงการบันเทิงญี่ปุ่นจากการร่วมแสดงละครโทรทัศน์ญี่ปุ่นเรื่อง*ฮากูเรจิจุนโจฮะ* ในปี 1992 และเป็นที่สนใจมากยิ่งขึ้นจากการแสดงตัวละครเกย์ในละครโทรทัศน์เรื่อง *[[พรุ่งนี้ก็สายเกินไป]]* () ร่วมแสดงกับทากูยะ คิมูระ โทชิจิมะได้นำแสดงครั้งแรกในภาพยนตร์โดยคิโยชิ คูโรซาวะเรื่อง *นินเก็งโกกากุ* ในปี 1998 แสดงร่วมกับโคชิ ยากูโช ต่อมาในปี 2002 นิชิจิมะได้รับการเลือกโดยทาเกชิ คิตาโนะ ให้แสดงนำในภาพยนตร์ของเขา *ดอลส์* (; ) นิชิจิมะถูกเสนอชื่อเข้าชิงรางวัลเจแปนอะคาเดมีอวอร์ด สาขานักแสดงสมทบชายยอดเยี่ยมในปี 2019 จากผลงานการแสดงภาพยนตร์เรื่อง *ชิรึสึบากิ* () ในปี 2021 และ 2022 หลังการแสดงนำในภาพยนตร์เรื่อง*[[สุดทางรัก]]* () นิชิจิมะได้รับรางวัลและถูกเสนอชื่อชิงในหลายรางวัลในสาขานักแสดงนำชายยอดเยี่ยม

## รางวัล

## อ้างอิง

หมวดหมู่:นักแสดงภาพยนตร์ชายชาวญี่ปุ่น
หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2514
หมวดหมู่:บุคคลจากโตเกียว
หมวดหมู่:นักแสดงญี่ปุ่น
ฟิลิป โครว์เธอร์

**ฟิลิป โครว์เธอร์** () เป็นนักข่าวชาวอังกฤษ–เยอรมัน–ลักเซมเบิร์ก ซึ่งมีชื่อเสียงจากการเป็นคนพูดได้หลายภาษา เขาสามารถพูดภาษาฝรั่งเศส สเปน โปรตุเกส อังกฤษ เยอรมัน และลักเซมเบิร์กได้อย่างคล่องแคล่ว เขาเป็นนักข่าวทำเนียบขาวของสำนักข่าวฟร็องส์แว็งต์-กัทร์ ซึ่งเป็นผู้สื่อข่าวในเครือระหว่างประเทศของสำนักข่าวแอสโซซิเอเต็ดเพรส และเป็นสมาชิกของสมาคมผู้สื่อข่าวทำเนียบขาว

## ชีวิตในวัยเด็กและการศึกษา
เกิดในลักเซมเบิร์กกับพ่อชาวอังกฤษและแม่ชาวเยอรมัน พ่อพูดภาษาอังกฤษกับเขาเท่านั้น และแม่ของเขาพูดภาษาเยอรมันกับเขาเท่านั้น เขาได้รับการศึกษาในประเทศลักเซมเบิร์กที่อาเตเนเดอลุกซ็องบูร์ ดังนั้น เขาจึงพูดได้คล่องเหมือนทุกคนในประเทศดังกล่าวทั้งสี่ภาษา ได้แก่ ฝรั่งเศส, เยอรมัน, อังกฤษ และลักเซมเบิร์ก กระทั่งเมื่ออายุ 14 ปีเขาเริ่มเรียนภาษาสเปนจากความสนใจในฟุตบอลสเปน ครั้นระหว่างปีแห่งการหยุดพักหลังไฮสกูล เขาไปที่บาร์เซโลนาซึ่งเขาได้เรียนรู้ภาษากาตาลามาบ้าง นอกจากนี้ เขาได้เรียนภาษาโปรตุเกสในวิทยาลัย โดยเรียนที่คิงส์คอลเลจลอนดอน ซึ่งเขาสำเร็จการศึกษาด้านฮิสแปนิกศึกษา

## อาชีพ
ใน ค.ศ. 2006 เขาทำงานเป็นนักข่าวกีฬาให้แก่หนังสือพิมพ์*[[เอลปาอิส (อุรุกวัย)|เอลปาอิส]]*ของอุรุกวัย และตั้งแต่ ค.ศ. 2007 ถึง 2008 เขาสำเร็จการศึกษาระดับปริญญาตรีสาขาข่าววิทยุและโทรทัศน์ที่มหาวิทยาลัยศิลปะแห่งลอนดอน ครั้นตั้งแต่ ค.ศ. 2008 ถึง 2011 เขาทำงานเป็นนักข่าวให้แก่สำนักข่าวฟร็องส์แว็งต์-กัทร์ ในปารีส

ตั้งแต่เดือนมิถุนายน ค.ศ. 2011 เขาอาศัยอยู่ในวอชิงตัน ดี.ซี. รวมทั้งได้เดินทางไปยังภูมิภาคและประเทศอื่น ๆ เพื่อรายงานข่าวด่วน

ใน ค.ศ. 2018 เขาเข้าร่วมโกลบอลมีเดียเซอร์วิสของสำนักข่าวแอสโซซิเอเต็ดเพรสในฐานะ "นักข่าวพันธมิตรระหว่างประเทศ" ซึ่งเป็นตำแหน่งที่เหมาะกับเขาโดยเฉพาะ และเขาให้การรายงานข่าวถ่ายทอดสดในหกภาษาแก่ผู้แพร่ภาพกระจายเสียงทั่วโลก 

เมื่อวันที่ 25 พฤษภาคม ค.ศ. 2021 ซึ่งเป็นวันครบรอบหนึ่งปีของการเสียชีวิตของจอร์จ ฟลอยด์ โครว์เธอร์ได้รายงานสดจากที่เกิดเหตุขณะที่เสียงปืนปะทุ โดยเขาไม่ได้รับบาดเจ็บ ส่วนใน ค.ศ. 2020 เขาได้รับเชิญให้เป็นสมาชิกของสมาคมไฮเปอร์โพลิกลอตส์นานาชาติ (HYPIA) ในการยอมรับการรายงานข่าวหลายภาษาของเขา

ครั้นในเดือนกุมภาพันธ์ ค.ศ. 2022 เขาได้รายงานข่าวจากเมืองเคียฟเป็นภาษาต่าง ๆ หกภาษา ในระหว่างการรายงานข่าวความขัดแย้งระหว่างรัสเซียและยูเครน ซึ่งทำให้เขาได้รับความสนใจเป็นหลัก และทำให้มีผู้ติดตามทวิตเตอร์ของเขาเพิ่มขึ้นอีก 70,000 คน

## รางวัลที่ได้รับ
* รางวัลความเป็นเลิศระดับอาชีพ โดยสมาคมผู้สื่อข่าวต่างประเทศในสหรัฐ (ค.ศ. 2021)

## ชีวิตส่วนตัว
พ่อแม่ของโครว์เธอร์อาศัยอยู่ในประเทศลักเซมเบิร์ก และน้องสาวของเขาอาศัยอยู่ในประเทศเยอรมนี เขามีลูกสาวหนึ่งคน เขากลายเป็นพลเมืองลักเซมเบิร์กใน ค.ศ. 2019 เมื่อบิดาของเขาซึ่งเป็นชาวอังกฤษได้รับสัญชาติดังกล่าวก่อนเบร็กซิต

## อ้างอิง

## แหล่งข้อมูลอื่น

* 
* Philip Crowther at France 24

หมวดหมู่:นักข่าวชาวสหราชอาณาจักร
หมวดหมู่:นักข่าวชาวลักเซมเบิร์ก
หมวดหมู่:นักข่าวชาวเยอรมัน
หมวดหมู่:ศิษย์เก่าจากมหาวิทยาลัยศิลปะลอนดอน
ชูฮูยิว

**ชูฮูยิว** () หรือ **ชูกูเยฟ** () เป็นนครในแคว้นคาร์กิว ประเทศยูเครน ศูนย์กลางการปกครองของเขตชูฮูยิวและเขตเทศบาลนครชูฮูยิว มีประชากร 30,000 คน (ประมาณการ ค.ศ. 2024)

ซูฮูยิวมีแม่น้ำซีแวร์สกึยดอแนตส์ไหลผ่าน และปัจจุบันชูฮูยิวเป็นหนึ่งในแหล่งอุตสาหกรรมอาหารสำคัญของประเทศยูเครน

## อ้างอิง


หมวดหมู่:นครในประเทศยูเครน
การรับรองสถานะของสาธารณรัฐประชาชนดอแนตสก์และสาธารณรัฐประชาชนลูฮันสก์ของนานาชาติ

สาธารณรัฐประชาชนดอแนตสก์และสาธารณรัฐประชาชนลูฮันสก์เป็นพื้นที่พิพาทในภูมิภาคดอนบัส โดยรัฐบาลยูเครนถือว่าทั้งสองพื้นที่อยู่ภายใต้การควบคุมของกลุ่มก่อการร้าย

ทั้งสองรัฐประกาศตนเป็นเอกราชจากประเทศยูเครน ภายหลังประชามติสถานะของรัฐอย่างไม่เป็นทางการเมื่อปี 2014 จากนั้นไม่นาน ทั้งสองรัฐได้รวมกันเป็นสหพันธรัฐโนโวอรอสซียาซึ่งต่อมาได้ยุบเลิกในหนึ่งปีให้หลัง ในปี 2014 เซาท์ออสซีเชียซึ่งเป็นสาธารณรัฐแบ่งแยกดินแดนตนในลักษณะคล้ายกันได้รับรองสถานะของทั้งสองรัฐ  ประเทศรัสเซียได้รับรองว่ารัฐทั้งสองเป็นรัฐเอกราช 

## จุดยืนของรัฐนานาชาติ
### รัฐที่ให้การรับรองสถานะทั้งสองรัฐเป็นรัฐเอกราช
#### สมาชิกสหประชาชาติ

#### รัฐนอกสหประชาชาติ

### รัฐที่สนับสนุนการรับรองสถานะทั้งสองรัฐเป็นรัฐเอกราช

#### สมาชิกสหประชาชาติ

#### รัฐนอกสหประชาชาติ

## อ้างอิง

หมวดหมู่:การรับรองสถานะทางการทูต
หมวดหมู่:วิกฤตการณ์รัสเซีย–ยูเครน (พ.ศ. 2564–2565)
หมวดหมู่:การเมืองยูเครน
ท่าอากาศยานอันตอนอว์

**ท่าอากาศยานอันตอนอว์** (, ) หรือ **ท่าอากาศยานฮอสตอแมล** ()  เป็นท่าอากาศยานนานาชาติสำหรับขนส่งสินค้าในประเทศยูเครน ตั้งอยู่ใกล้กับเมืองฮอสตอแมล ซึ่งเป็นย่านชานเมืองของกรุงเคียฟ ในขณะที่ท่าอากาศยานนานาชาติบอรึสปิลและฌูเลียนือเป็นท่าอากาศยานประจำกรุงเคียฟ

ท่าอากาศยานเป็นของบริษัทอันตอนอว์ และเป็นศูนย์การบริการของสายการบินอันตอนอว์

ในวันที่ 24 กุมภาพันธ์ 2022 ท่าอากาศยานถูกเฮลิคอปเตอร์ของกองทัพรัสเซียโจมตี นับเป็นหนึ่งในเหตุการณ์เริ่มแรกของการรุกรานยูเครน และพลร่มรัสเซียสามารถเข้ายึดครองท่าอากาศยานได้ในเวลาต่อมา

## อ้างอิง
สวิฟต์

**สมาคมเพื่อการโทรคมนาคมทางการเงินระหว่างธนาคารทั่วโลก** (; **SWIFT**) หรือชื่อที่ถูกต้องตามกฎหมาย **S.W.I.F.T. SCRL** เป็นสมาคมสหกรณ์สัญชาติเบลเยียม ที่ให้บริการในฐานะตัวกลางและผู้ดำเนินการธุรกิจการเงินระหว่างธนาคารทั่วโลก

ข้อมูลจากปี 2018 พบว่าราวครึ่งหนึ่งของการทำธุรกรรมการเงินระหว่างประเทศที่มีมูลค่าสูงทั่วโลกทำไปโดยผ่านเครือข่าย SWIFT และในปี 2015 SWIFT ระบุว่าได้เชื่อมโยงหน่วยงานทางการเงินกว่า 11,000 แห่งใน 200 ประเทศและเขตการปกครองตนเอง และมีการแลกเปลี่ยนข้อความมากกว่า 32 ล้านข้อความต่อวันผ่านทางระบบของ SWIFT 

## อ้างอิง

หมวดหมู่:บริษัทการเงิน
หมวดหมู่:ข้อมูลตลาด
หมวดหมู่:ข้อมูลอภิพันธุ์ทางการเงิน
หมวดหมู่:ซอฟต์แวร์ทางการเงิน
หมวดหมู่:บริษัทของเบลเยียม
หมวดหมู่:สถาปัตยกรรมเครือข่าย
หมวดหมู่:บริษัทที่ก่อตั้งในปี พ.ศ. 2516
การประท้วงต่อต้านการรุกรานยูเครนโดยรัสเซีย

ภายหลังเกิดการรุกรานยูเครนโดยรัสเซียในวันที่ 24 กุมภาพันธ์ พ.ศ. 2565 ได้มีการประท้วงต่อต้านเกิดขึ้นในพื้นที่ต่าง ๆ ทั่วโลก

## ประเทศรัสเซีย
มีรายงานชาวรัสเซียอย่างน้อย 705 คนใน 40 นครทั่วรัสเซียถูกควบคุมตัวโดยตำรวจหลังทำการประท้วงต่อต้านการรุกรานของรัสเซีย ดมีตรี มูราตอฟ ผู้รับรางวัลโนเบลสาขาสันติภาพชาวรัสเซีย ประกาศว่าหนังสือพิมพ์ *[[Novaya Gazeta|โนวายากาเซตา]]* จะตีพิมพ์ทั้งภาษารัสเซียและยูเครนในฉบับถัดไป นอกจากนี้เขา, นักข่าวมีฮาอิล ซืยการ์, ผู้กำกับภาพยนตร์วลาดีมีร์ มีร์โซเยฟ และบุคคลอื่น ๆ ได้ร่วมลงนามในประกาศในรัสเซียยกเลิกการบุกรุกยูเครน และเรียกร้องให้พลเมืองรัสเซีย "ปฏิเสธสงครามในครั้งนี้" นักข่าวเอเลนา เชียร์เนนโค (Elena Chernenko) จาก *[[Kommersant|คอมเมียร์ซันต์]]* ได้เผยแพร่จดหมายเปิดผนึกวิจารณ์การตัดสินใจบุกรุกยูเครนที่มีผู้ร่วมลงนามเป็นนักข่าวและนักวิชาการรวม 170 คน

## นอกประเทศรัสเซีย
มีการจัดการประท้วงสนับสนุนยูเครนขึ้นตามสถานทูตรัสเซียในอาร์มีเนีย เบลเยียม บัลกาเรีย ฝรั่งเศส ฮังการี ไอซ์แลนด์ ไอร์แลนด์ เนเธอร์แลนด์ สหราชอาณาจักร และสหรัฐ

นอกจากนี้ยังมีการประท้วงในประเทศลักเซมเบิร์ก ในเมืองใหญ่อย่างลอนดอน โตเกียว และปารีส

### ประเทศไทย
ในวันที่ 25 กุมภาพันธ์ กลุ่ม *เฟมินิสต์ฟูฟู* จัดการประท้วงต่อต้านสงครามที่สถานเอกอัครราชทูตรัสเซีย ในกรุงเทพมหานคร ที่ซึ่งมีชาวยูเครนในประเทศไทยเข้าร่วมเช่นกัน

## อ้างอิง

หมวดหมู่:การรุกรานยูเครนโดยรัสเซีย
หมวดหมู่:การประท้วงในปี พ.ศ. 2565
อักษรจักมา

**อักษรจักมา** (चकमा, Chakma) เป็นอักษรสระประกอบชนิดหนึ่งในตระกูลอักษรพราหมีที่เขียนในแนวนอนจากซ้ายไปขวา ใช้สำหรับเขียนภาษาจักมา ซึ่งเป็นภาษาในกลุ่มภาษาอินโด-อารยัน ที่ใช้พูดในแถบตะวันตกของบังกลาเทศ และในรัฐมิโซรัมแถบตะวันตกเฉียงเหนือของอินเดีย นอกจากนั้นยังถูกใช้เขียนภาษาบาลีด้วย

## ประวัติ
อักษรชนิดนี้พัฒนาขึ้นมาจากอักษรพม่า ซึ่งพัฒนาจากอักษรปัลลวะอีกที

## โครงสร้าง

### สระ
อักษรนี้มีรูปสระเดี่ยว 4 อัน:  a,  i,  u, และ  e

รูปสระจักมาประสมกับพยัญชนะ  *ka* เป็นไปตามนี้:

### พยัญชนะ

## ตัวเลข
อักษรจักมามีตัวเลขเป็นของตนเอง แม้ว่าบางครั้งจะใช้ตัวเลขเบงกอลด้วย

## ยูนิโคด
อักษรจักมาได้ถูกบรรจุไว้ในยูนิโคดตั้งแต่เวอร์ชัน 6.1 ที่ออกเมื่อเดือนมกราคม 2012 ช่วงรหัส `U+11100` - `U+1114F`

## อ้างอิง

## อ่านเพิ่ม
* 
* 

## แหล่งข้อมูลอื่น
*RibengUni (First Chakma Unicode Font)
*Chakma Script 
*Chakma Bangla Blog 
*Chakma Prototype Keyboard
*Chakma Unicode Converter
*Available Chakma Unicode Fonts
*Chakma Keyboard Layout for Mac OSX*Chakma Open Dictionary
*
*

หมวดหมู่:อักษรในตระกูลอักษรพราหมี
ราชาผู้ยิ่งใหญ่ เซจง

**ราชาผู้ยิ่งใหญ่ เซจง** เป็นละครโทรทัศน์ประวัติศาสตร์ของเกาหลีใต้ปี ค.ศ. 2008 ที่บรรยายถึงพระชนมชีพของกษัตริย์องค์ที่สี่ของโชซ็อน พระเจ้าเซจงมหาราช (แสดงโดย คิม ซัง-คย็อง) หนึ่งในกษัตริย์ที่ยิ่งใหญ่ที่สุดในประวัติศาสตร์เกาหลี พระเจ้าเซจงมหาราช ได้ประดิษฐ์ อักษรฮันกึล ซึ่งเป็นอักษรเกาหลี ออกอากาศทางสถานี KBS ตั้งแต่วันที่ 5 มกราคม ถึง 7 ธันวาคม ค.ศ. 2008 ในวันเสาร์และอาทิตย์ เวลา 21:30 น. จำนวน 86 ตอน  ตอนที่ 1 ถึง 26 ออกอากาศทาง KBS1 และตอนที่ 27 ถึง 86 ออกอากาศทาง KBS2

## เนื้อเรื่อง
พระเจ้าเซจงมหาราชประสูติในฐานะเจ้าชายองค์ที่สามพระนามว่า "เจ้าชายชุงนย็อง" ซึ่งอยู่ไกลจากราชบัลลังก์ ช่วงปีแรก ๆ ของพระชนมชีพวุ่นวายเนื่องจากเกาหลีเผชิญกับความตึงเครียดทางการเมืองจากทั้งในและต่างประเทศ และต้องเผชิญกับการลักพาตัวเมื่อวัยเยาว์ ในที่สุดเจ้าชายน้อยก็ได้สัมผัสกับชีวิตประจำวันของสามัญชนจนกระทั่งพระองค์เติบโตเป็นชายหนุ่ม ต่อมาเมื่อเสด็จขึ้นครองสิริราชสมบัติ เจ้าชายชุงนย็อง (พระเจ้าเซจง) ได้สร้างเสถียรภาพให้กับประเทศที่เพิ่งเกิดใหม่และก่อให้เกิดวัฒนธรรมที่เบ่งบานของราชวงศ์โชซ็อน โดยที่พระองค์ได้ประดิษฐ์อักษรฮันกึล ซึ่งเป็นอักษรเกาหลีที่ใช้กันอยู่ในปัจจุบัน

## อ้างอิง

หมวดหมู่:ละครโทรทัศน์ช่องเคบีเอส‎
หมวดหมู่:ละครโทรทัศน์เกาหลีใต้ในปี พ.ศ. 2551
ครอบครัวป่วนก๊วน ม.ปลาย

***ครอบครัวป่วนก๊วน ม.ปลาย*** () เป็นซีรีส์มังงะญี่ปุ่น แต่งเรื่องและวาดภาพโดยเรียว นากามะ ตีพิมพ์ในนิตยสาร*[[โชเน็งจัมป์รายสัปดาห์]]*ของสำนักพิมพ์ชูเอชะตั้งแต่เดือนกันยายน พ.ศ. 2563 ถึงกุมภาพันธ์ พ.ศ. 2566 มังงะมีลิขสิทธิ์ในประเทศไทยโดยสำนักพิมพ์สยามอินเตอร์คอมิกส์

## การตีพิมพ์
*ครอบครัวป่วนก๊วน ม.ปลาย*เขียนเรื่องและวาดภาพโดย ซีรีส์เริ่มตีพิมพ์ในนิตยสาร*[[โชเน็งจัมป์รายสัปดาห์]]*ของสำนักพิมพ์ชูเอชะในวันที่ 7 กันยายน พ.ศ. 2563 สำนักพิมพ์ชูเอชะรวบรวมตีพิมพ์เป็นหนังสือการ์ตูนรวมเล่ม (*[[ทังโกบง]]*) เล่มแรกวางจำหน่ายเมื่อวันที่ 4 กุมภาพันธ์ พ.ศ. 2564 วางจำหน่ายถึงเล่มที่ 5 เมื่อวันที่ 4 กุมภาพันธ์ พ.ศ. 2565

มังงะมีลิขสิทธิ์ในประเทศไทยโดยสำนักพิมพ์สยามอินเตอร์คอมิกส์

### รายชื่อหนังสือรวมเล่ม

## อ้างอิง

## แหล่งข้อมูลอื่น
* 
*

หมวดหมู่:มังงะที่ตีพิมพ์ในปี พ.ศ. 2563
หมวดหมู่:การ์ตูนญี่ปุ่นแนวสุขนาฏกรรม
หมวดหมู่:การ์ตูนญี่ปุ่นแนวโชเน็ง
หมวดหมู่:โรงเรียนในวรรณกรรม
ภูเขารกโก

**ภูเขารกโก** () เป็นภูเขาอยู่ทางตะวันออกเฉียงใต้ของจังหวัดเฮียวโงะ ประเทศญี่ปุ่น 

## โครงร่าง
ไม่มีภูเขาหรือยอดเขาเดียวที่เรียกว่า "รกโก" แม้ว่ายอดเขาที่สูงที่สุดของภูเขาจะเรียกว่ารกโกซัง-ไซโกโฮ () และพื้นที่ทางทิศใต้ของภูเขาก็เรียกว่ารกโกเช่นเดียวกัน แนวภูเขาทอดยาวไปทางทิศตะวันออกเฉียงเหนือจาก ที่อยู่ทางตะวันตกของโคเบะจนไปถึงเมืองทาการาซูกะซึ่งมีความยาวของภูเขา 56 กิโลเมตร จุดสูงสุดคือ 931 เมตร 

ปัจจุบันพื้นที่ภูเขารกโกเป็นศูนย์กลางของท่องเที่ยวและเดินป่ายอดนิยมในภูมิภาคคันไซ ภูเขารกโกยังเป็นสัญลักษณ์ของโคเบะและโอซากะ

## ระเบียงภาพ

File:Hotakako01.JPG|ทะเลสาบโฮตากะ
File:Mikuniike02s1920.jpg|ทะเลสาบมิกูนิ
File:Rokko garden terrace02s3872.jpg|รกโก การ์เดน เทอเรซ
File:Kamakurakyo01.JPG|หุบเขาคามากูระ
File:Rokko alpine botanical garden04s2816.jpg|สวนพฤกษศาสตร์รกโก อัลไพน์
File:FrozenWaterFall1.JPG| น้ำตกแข็งตัว นานามะการิ
File:Kobe Nunobiki Herb Garden08n4272.jpg|สวนสมุนไพรนูโนบิกิ
File:Odaki, from the Nunobiki Falls.jpg|น้ำตกนูโนบิกิ


หมวดหมู่:ภูมิศาสตร์จังหวัดเฮียวโงะ
รกโก
เกาะงู (ทะเลดำ)

**เกาะงู** (; ; ; ) หรือ **เกาะขาว** () เป็นเกาะของประเทศยูเครนที่ตั้งอยู่ในทะเลดำ ใกล้กับดินดอนสามเหลี่ยมปากแม่น้ำดานูบ เกาะนี้มีบทบาทสำคัญในการกำหนดอาณาเขตทางทะเลของยูเครน

เกาะงูเคยเป็นพื้นที่พิพาทระหว่างยูเครนกับโรมาเนียใน ค.ศ. 2004 ถึง ค.ศ. 2009 ซึ่งสิ้นสุดลงด้วยการตัดสินของศาลยุติธรรมระหว่างประเทศใน ค.ศ. 2009

ในวันที่ 24 กุมภาพันธ์ ค.ศ. 2022 วันแรกของการรุกรานยูเครนโดยรัสเซีย เรือรบนาวีรัสเซีย *[[Project 22160 patrol ship|วาซีลี บืยคอฟ]]* และ *[[Russian cruiser Moskva|มอสควา]]* เข้าโจมตีเกาะงู และเข้ายึดเกาะได้ในที่สุด เจ้าหน้าที่หน่วยพิทักษ์ชายแดนของยูเครนทั้งหมดบนเกาะจำนวน 13 นายถูกสังหารหลังพวกเขาปฏิเสธที่จะยอมจำนนต่อกองทัพของรัสเซีย

จนในวันที่ 30 มิถุนายน 2565 รัสเซียได้เริ่มมีการถอนกองทัพตัวเองออกจากเกาะงูในที่สุดหลังจากการปะทะกันอย่างรุนแรงมานาน

## อ้างอิง

หมวดหมู่:เกาะในทะเลดำ
หมวดหมู่:เกาะในประเทศยูเครน
หมวดหมู่:พรมแดนยูเครน
หมวดหมู่:ยุทธนาวีในสงครามโลกครั้งที่สองเกี่ยวข้องกับสหภาพโซเวียต
หมวดหมู่:ยุทธนาวีในสงครามโลกครั้งที่สองเกี่ยวข้องกับโรมาเนีย
หมวดหมู่:ยุทธนาวีในสงครามโลกครั้งที่สองเกี่ยวข้องกับเยอรมนี
ปู้ตู้เกิน

**ปู้ตู้เกิน** (เสียชีวิต ค.ศ. 233; ) เป็นผู้นำชนเผ่าเซียนเปย์ในช่วงปลายราชวงศ์ฮั่นตะวันออกและยุคสามก๊กของจีน ปู้ตูเกินดำรงตนเป็นอิสระโดยให้คำมั่นว่าจะซื่อสัตย์ต่อรัฐวุยก๊กในยุคสามก๊ก และส่งบรรณาการให้โจผีจักรพรรดิวุยก๊กองค์แรก ในรัชสมัยของโจยอย จักรพรรดิวุยก๊กองค์ที่สอง ปู้ตู้เกินพยายามที่จะสร้างพันธมิตรกับห่อปี (*เคอปี่เหนิง*) หัวหน้าเผ่าเซียนเปย์อีกคนหนึ่งและเริ่มกบฏต่อต้านการปกครองของวุยก๊ก แต่กบฏถูกปราบราบคาบ และปู้ตู้เกินถูกห่อปีสังหาร

## ดูเพิ่ม

* รายชื่อบุคคลในยุคสามก๊ก

## อ้างอิง

* ตันซิ่ว (ศตวรรษที่ 3). *[[จดหมายเหตุสามก๊ก]]* (*ซันกั๋วจื้อ*).
* เผย์ ซงจือ (ศตวรรษที่ 5) *อรรถาธิบายจดหมายเหตุสามก๊ก* (ซันกั๋วจื้อจู้)

หมวดหมู่:บุคคลจากวุยก๊ก
หมวดหมู่:บุคคลที่เสียชีวิตในปี พ.ศ. 776
หมวดหมู่:บุคคลที่ยังไม่ทราบปีที่เกิด
หมวดหมู่:บทความที่มีข้อความภาษาจีน
หมวดหมู่:เซียนเปย์
ความสัมพันธ์เบลารุส–รัสเซีย

[thumb|[ธงชาติรัสเซีย (ซ้าย) และธงชาติเบลารุส (ขวา) ขณะโบกสะบัดไปด้วยกัน]]

**ความสัมพันธ์เบลารุส–รัสเซีย** หมายถึงความสัมพันธ์ทวิภาคีระหว่างประเทศเบลารุสกับประเทศรัสเซีย ทั้งสองประเทศมีพรมแดนทางบก และถือเป็นสหภาพรัฐเหนือชาติ ซึ่งรัสเซียเป็นหุ้นส่วนทางเศรษฐกิจและการเมืองที่ใหญ่ที่สุดรวมทั้งสำคัญที่สุดของเบลารุส ทั้งสองเป็นสมาชิกขององค์การระหว่างประเทศต่าง ๆ รวมถึงเครือรัฐเอกราช, สหภาพศุลกากรยูเรเซียน, องค์การสนธิสัญญาความมั่นคงร่วมกัน และสหประชาชาติ

## การเปรียบเทียบประเทศ

## ประวัติ

### ต้นคริสต์ทศวรรษ 1990
หลังจากที่สหภาพโซเวียตล่มสลาย รัฐรัสเซียที่ตั้งขึ้นใหม่พยายามที่จะรักษาการควบคุมพื้นที่หลังสหภาพโซเวียต โดยการสร้างองค์การระดับภูมิภาคขึ้นในวันที่ 8 ธันวาคม ค.ศ. 1991 – ซึ่งคือเครือรัฐเอกราช (CIS) อย่างไรก็ตาม ประเทศเบลารุส เช่นเดียวกับสาธารณรัฐอื่น ๆ ในเครือรัฐเอกราช เริ่มถอยห่างจากประเทศรัสเซีย ซึ่งในขณะนั้นกำลังพยายามรักษาเสถียรภาพของเศรษฐกิจที่พังทลาย และความสัมพันธ์กับโลกตะวันตก

ในช่วงต้นคริสต์ทศวรรษ 1990 รัสเซียกังวลว่าการมีส่วนร่วมในต่างประเทศใกล้เคียง เช่น เบลารุส จะเสี่ยงต่อความสัมพันธ์ที่พยายามสร้างร่วมกับโลกตะวันตก อย่างไรก็ตาม เมื่อเนโทเริ่มขยายไปทางตะวันออก รัสเซียพบว่าตัวเองอยู่ในสถานการณ์ที่ยากลำบาก ด้านหนึ่ง กำลังเผชิญกับการล่มสลายของกลุ่มภูมิรัฐศาสตร์ขนาดใหญ่ที่เคยควบคุม ส่วนอีกด้านหนึ่ง ก็รู้สึกว่าโลกตะวันตกกำลังพยายามแยกมันโดยอาศัยการล้อมรอบของยุโรป โดยการรวบรวมบรรดาชิ้นส่วนอดีตจักรวรรดิของตน ซึ่งสิ่งนี้ได้นำไปสู่การเพิ่มเพิ่มความสำคัญ ของความสัมพันธ์ที่ดีต่อประเทศเบลารุส


Flag of the Russian Soviet Federative Socialist Republic.svg|ธงชาติสหพันธ์สาธารณรัฐสังคมนิยมโซเวียตรัสเซีย (ค.ศ. 1954–1991)

Flag of Byelorussian SSR.svg|ธงชาติสาธารณรัฐสังคมนิยมโซเวียตเบียโลรัสเซีย (ค.ศ. 1951–1991)


## อ้างอิง

## แหล่งข้อมูลอื่น

* Belarus and Russia – Ministry of Foreign Affairs of the Republic of Belarus
* Belarus – The Ministry of Foreign Affairs of the Russian Federation
* Current analysis of Belarus-Russia relations on Belarus Digest 


รัสเซีย
เบลารุส
ลูกหลานใครหว่า? ป่วนซ่านายเจี๋ยมเจี้ยม

**ลูกหลานใครหว่า? ป่วนซ่านายเจี๋ยมเจี้ยม** () เป็นภาพยนตร์เกาหลีใต้ปี ค.ศ. 2008 ที่เขียนและกำกับโดย คัง ฮย็อง-ช็อล และนำแสดงโดย ชา แท-ฮย็อน, พัก โบ-ย็อง และ วัง ซ็อก-ฮย็อน เป็นภาพยนตร์เรื่องแรกของผู้กำกับ คัง ฮย็อง-ช็อล และเป็นภาพยนตร์เกาหลีที่ทำรายได้สูงสุดแห่งปี ภาพยนตร์เรื่องนี้มีรีเมคในอาร์เจนตินา จีน และอินเดีย ซึ่งเข้าฉายในปี ค.ศ. 2010, 2016 และ 2020 ตามลำดับ

## เนื้อเรื่อง
อดีตไอดอลวัยรุ่น นัม ฮย็อน-ซู (ชา แท-ฮย็อน) เขาอายุสามสิบเจ็ดปีและทำงานเป็นดีเจวิทยุ วันหนึ่งหญิงสาวชื่อ ฮวัง จ็อง-นัม (พัก โบ-ย็อง) ส่งเรื่องราวเกี่ยวกับชีวิตของเธอในฐานะแม่เลี้ยงเดี่ยวไปที่สถานีวิทยุที่ ฮย็อน-ซู ทำงานอยู่โดยบอกเขาว่าเธอกำลังจะไปพบพ่อของเธอ จากนั้นเขาก็พบว่าเขาเป็นพ่อของเธอเมื่อเขาพบกับเธอที่อพาร์ตเมนต์ของเขากับลูกชายของเธอคือ กี-ดง (วัง ซ็อก-ฮย็อน) เธอบอกเขาว่าชื่อจริงของเธอคือ แจ-อิน และแม่ของเธอคือ จ็อง-นัม ซึ่งเป็นรักแรกของ ฮย็อน-ซู เมื่อเขาได้ยินดังนั้นเขาไม่เชื่อในตอนแรก ดังนั้นพวกเขาจึงทำการทดสอบดีเอ็นเอและผลออกมายืนยันว่าดีเอ็นเอตรงกัน แจ-อิน ฝันที่จะได้แสดงบนเวทีในฐานะนักร้อง แต่ ฮย็อน-ซู กลัวว่าถ้าเธอทำอย่างนั้น เรื่องอื้อฉาวเรื่องที่เขาเป็นพ่อของเธออาจจะเปิดเผยออกมา เนื่องจากความนิยมที่เพิ่มขึ้นของ แจ-อิน ด้านพ่อของ กี-ดง พัค ซัง-ยุน (อิม จี-กยู) ได้ตามหา แจ-อิน พวกเขาพบกันและพูดคุยกัน โดยในตอนแรก ซัง-ยุน เข้าใจผิดว่า แจ-อิน มีสัมพันธ์กับ ฮย็อน-ซู และเมื่อ กี-ดง หายตัวไประหว่างการแสดงของ แจ-อิน ทาง ฮย็อน-ซู ตระหนักว่าเขาควรดูแลลูกสาวและหลานชายของเขาให้ดีกว่านี้

## นักแสดง
* ชา แท-ฮย็อน รับบทเป็น นัม ฮย็อน-ซู
* พัก โบ-ย็อง รับบทเป็น ฮวัง จ็อง-นัม/ฮวัง แจ-อิน, ลูกสาวของ ฮย็อน-ซู
* วัง ซ็อก-ย็อน รับบทเป็น ฮวัง กี-ดง, ลูกชายของ แจ-อิน
* อิม จี-กยู รับบทเป็น พัก ซัง-ยุน, รักแรกของ แจ-อิน, พ่อของ กี-ดง

## อ้างอิง

## แหล่งข้อมูลอื่น
* 
*
*
*
*Variety review
*LoveHKFilm review
*Far East Film review 

หมวดหมู่:ภาพยนตร์เกาหลี
หมวดหมู่:ภาพยนตร์เกาหลีใต้ที่ออกฉายในปี พ.ศ. 2551
สนามกีฬากลางจังหวัดสมุทรสาคร

**สนามกีฬากลางจังหวัดสมุทรสาคร**  เป็นสนามกีฬาอเนกประสงค์ ตั้งอยู่ในตำบลมหาชัย อำเภอเมืองสมุทรสาคร จังหวัดสมุทรสาคร ส่วนใหญ่ใช้ในการจัดแข่งขันฟุตบอลและจัดกิจกรรมอื่น ๆ ทางด้านกีฬาภายในจังหวัดสมุทรสาคร เจ้าของคือ องค์การบริหารส่วนจังหวัดสมุทรสาคร ปัจจุบันยังเป็นสนามเหย้าของสโมสรฟุตบอลไทยยูเนียน สมุทรสาคร ที่เล่นอยู่ในไทยแลนด์ อเมเจอร์ลีก ลีกลำดับชั้นที่ 4 ของระบบฟุตบอลลีกภายในประเทศไทย สนามมีความจุ 3,500 ที่นั่ง สีของสนามใช้โทนสีฟ้าและชมพู

จังหวัดสมุทรสาครเคยใช้สนามกีฬากลางจังหวัดสมุทรสาครเป็นโรงพยาบาลสนาม (แห่งแรก) ของจังหวัดสมุทรสาคร ในช่วงที่การระบาดทั่วของโควิด-19 ในประเทศไทย ครั้งแรก สามารถรองรับผู้ติดเชื้อได้จำนวน 400 เตียง เป็นระยะเวลากว่า 3 เดือน (ธันวาคม พ.ศ. 2563– มีนาคม พ.ศ. 2564) หลังจากนั้นได้มีการปรับปรุงสนามกีฬาทั้งลานแอโรบิก สนามฟุตบอล และก่อสร้างลู่วิ่งยางสังเคราะห์ สนามฟุตบอลเปิดให้บริการอีกครั้งในวันที่ 1 พฤษภาคม พ.ศ. 2565

## อ้างอิง

หมวดหมู่:สนามฟุตบอลในประเทศไทย
หมวดหมู่:สนามกีฬาในจังหวัดสมุทรสาคร
หมวดหมู่:สิ่งก่อสร้างในอำเภอเมืองสมุทรสาคร
ตำบลพอรีซ

**พอรีซ** () เป็นตำบลในอำเภอพอรีซ เทศมณฑลซีร์จอน จังหวัดเคร์มอน ประเทศอิหร่าน แบ่งออกเป็น 54 หมู่บ้าน จากสำมะโน พ.ศ. 2549 ตำบลนี้มีประชากร 3,065 คนใน 786 ครัวเรือน

## อ้างอิง

พอรีซ
อำเภอพอรีซ

**อำเภอพอรีซ** () เป็นอำเภอในเทศมณฑลซีร์จอน จังหวัดเคร์มอน ประเทศอิหร่าน จากสำมะโน พ.ศ. 2549 อำเภอนี้มีประชากร 13,382 คนใน 3,358 ครัวเรือน อำเภอนี้มีเมืองเพียงเมืองเดียวคือพอรีซ และมีตำบลเพียง 2 ตำบลคือตำบลพอรีซและตำบลแซออแดทอบอด

## อ้างอิง

พอรีซ
ตำบลแซออแดทอบอด

**แซออแดทอบอด** () เป็นตำบลในอำเภอพอรีซ เทศมณฑลซีร์จอน จังหวัดเคร์มอน ประเทศอิหร่าน แบ่งออกเป็น 45 หมู่บ้าน จากสำมะโน พ.ศ. 2549 ตำบลนี้มีประชากร 5,790 คนใน 1,341 ครัวเรือน

## อ้างอิง

แซออแดทอบอด
พอรีซ

**พอรีซ** () เป็นเมืองและเมืองหลักในอำเภอพอรีซ เทศมณฑลซีร์จอน จังหวัดเคร์มอน ประเทศอิหร่าน จากสำมะโน พ.ศ. 2549 เมืองนี้มีประชากร 4,527 คนใน 1,231 ครัวเรือน

## อ้างอิง

หมวดหมู่:เมืองในประเทศอิหร่าน
ชานจาเกา

**ชานจาเกา** หรือ **วุ้นชานจา** (; ) เป็นขนมที่พบได้ทั่วไปในภาคเหนือของจีน หรือที่เรียกกันทั่วไปในกรุงปักกิ่งว่า *จิงเกา* (京糕) ทำโดยการคั้นน้ำชานจาและต้มให้เดือด ใส่น้ำตาล วุ้น สารส้ม ฯลฯ เทลงในแม่พิมพ์เพื่อจับตัวเป็นก้อนและตัดเป็นชิ้นสี่เหลี่ยมคล้ายกับขนมชั้น ชานจาเกามีรสหวานอมเปรี้ยวเล็กน้อย การบริโภคในปริมาณที่พอเหมาะจะช่วยย่อยอาหารและขจัดความเมื่อยล้า ช่วยเสริมความอยากอาหาร และอาจช่วยเสริมวิตามินซี อย่างไรก็ตามชานจาแผ่นแบบทั่วไปทำขึ้นการเติมน้ำตาลจำนวนมาก ทำให้ไม่มีผลที่ดีในทางสุขภาพ และอาจมีผลต่อการหดตัวของมดลูก สตรีมีครรภ์จึงไม่ควรรับประทาน

## ประวัติ
ชานจาเกาเป็นอาหารว่างแบบดั้งเดิมในหมู่คนในพื้นที่ทางตอนเหนือของประเทศจีน 

ในสมัยราชวงศ์ชิง ศิลปินพื้นบ้านเฉียน เหวินเหวิน (钱文文) ได้รวบรวมอาหารว่างจากประสบการณ์ของคนรุ่นก่อนและนำถวายต่อราชสำนัก หนึ่งในนั้นคือชานจาเกา ซึ่งทำให้ซูสีไทเฮา (จักรพรรดินีฉือซี) แห่งราชวงศ์ชิงพอพระทัยอย่างมากจากรสชาติและตั้งชื่อให้ว่า "วุ้นทองคำ" (金糕) และกลายเป็นอาหารขึ้นชื่อทั่วประเทศในเวลาต่อมา

## อ้างอิง

หมวดหมู่:ขนมของชาวจีน
วัดมหาธาตุ (จังหวัดเพชรบูรณ์)

**วัดมหาธาตุ** เป็นพระอารามหลวงชั้นตรีชนิดสามัญ สังกัดคณะสงฆ์ฝ่ายมหานิกาย ตั้งอยู่ในตำบลในเมือง อำเภอเมืองเพชรบูรณ์ จังหวัดเพชรบูรณ์

## ประวัติ
วัดมหาธาตุตั้งวัดเมื่อ พ.ศ. 1926 คาดว่าเป็นวัดที่เจ้าเมืองเป็นผู้สร้างและทำนุบำรุงให้รุ่งเรือง จนกระทั่งได้กลายเป็นวัดร้าง ตามตำนานเล่ากันว่าเมื่อคราวเจ้าพระยาจักรี (พระบาทสมเด็จพระพุทธยอดฟ้าจุฬาโลกมหาราช) กับเจ้าพระยาสุรสีห์ (สมเด็จพระบวรราชเจ้ามหาสุรสิงหนาท) ยกทัพไปรบกับพม่าที่พิษณุโลก ได้นำไพร่พลมาทางเมืองเพชรบูรณ์และได้ทำพิธีบวงสรวงเพื่อให้ได้ชัยชนะที่วัดมหาธาตุแห่งนี้

ต่อมาเมื่อ พ.ศ. 2447 สมเด็จพระเจ้าบรมวงศ์เธอ กรมพระยาดำรงราชานุภาพมีรับสั่งให้พระยาเพรชรัตน์ (เฟื่อง) เจ้าเมืองเพชรบูรณ์ เกณฑ์คนมาทำการบูรณะวัดมหาธาตุครั้งใหญ่ วัดมหาธาตุได้รับพระราชทานวิสุงคามสีมาเมื่อ พ.ศ. 2496 ได้รับการยกฐานะขึ้นเป็นพระอารามหลวงชั้นตรีชนิดสามัญเมื่อ พ.ศ. 2525 

## ปูชนียวัตถุ
ปูชนียวัตถุที่สำคัญ คือ พระพุทธรูปสององค์ องค์แรกชาวบ้านเรียกว่า *หลวงพองาม* ด้วยเหตุที่งามด้วยพุทธลักษณะ สร้างด้วยทองสำริด ปางมารวิชัย ศิลปะอยุธยาตอนต้นสมัยอู่ทองรุ่นที่ 3 หน้าตักกว้าง 36 นิ้ว ปัจจุบันประดิษฐานอยู่ในโบสถ์ ส่าวนองค์ที่สองคือ *หลวงพ่อเพชรมีชัย* เป็นพระพุทธรูปปางมารวิชัยเช่นเดียวกัน สร้างด้วยทองสำริดหน้าตักกว้าง 36 นิ้ว หลวงพ่อเพชรมีชัยเดิมชาวบ้านเรียกกันว่า *หลวงพ่อวัดมหาธาตุ* สันนิษฐานว่าสร้างพร้อมกับวัดเมื่อ พ.ศ. 1926 ต่อมาเปลี่ยนเป็นหลวงพ่อเพชรมีชัย เพราะถือเอาคำพูดของพระยาจักรี แม่ทัพที่ถืออาญาสิทธิ์มาขับไล่ทัพพม่าศึกอะแซวุ่นกื้ ซึ่งยกทัพมามาล้อมเมืองพิษณุโลกไว้ในสมัยสมเด็จพระเจ้ากรุงธนบุรี

พระเจดีย์ทรงพุ่มข้าวบิณฑ์แบบสุโขทัย ที่สมเด็จพระเจ้าบรมวงศ์เธอ กรมพระยาดำรงราชานุภาพทรงสันนิษฐานว่าสร้างมาตั้งแต่สมัยกรุงสุโขทัย เพื่อเป็นที่บรรจุพระบรมสารีริกธาตุ ความสูงประมาณ 4 วาเศษ โดยทางกรมศิลปากรได้บูรณะพระเจดีย์ เมื่อ พ.ศ. 2510 และได้ขุดพบลานทองจารึกในพระเจดีย์องค์ใหญ่หลังพระอุโบสถ รวมถึงได้นำโบราณวัตถุที่บรรจุเจดีย์นั้นขึ้นมา บนลานทองจารึกไว้ว่า "พระเจ้าเพชรบุรเป็นลูกพระญาอนรงปรดิสถาแล" หรือ "พระเจ้าเพชรบุรเป็นลูกพระยาอันรงประดิษฐานไว้" จึงทำให้ทราบได้ว่า "เพชรบูรณ์" แต่เดิมมีชื่อว่า "เพชรบุร"

## อ้างอิง

มหาธาตุ
หมวดหมู่:โบราณสถานในจังหวัดเพชรบูรณ์
มหาธาตุ
ดรอฮอบึช

**ดรอฮอบึช** (; ; ) เป็นนครในแคว้นลวิว ประเทศยูเครน เป็นศูนย์กลางการบริหารของเขตดรอฮอบึชและเป็นที่ตั้งหน่วยงานบริหารของเทศบาลนครดรอฮอบึช หนึ่งในเทศบาลของยูเครน นครนี้ยังเป็นศูนย์กลางของแคว้นดรอฮอบึชระหว่าง ค.ศ. 1939–1941 และ ค.ศ. 1944–1959 

ดรอฮอบึชก่อตั้งขึ้นในปลายคริสต์ศตวรรษที่ 11 ในฐานะศูนย์กลางการค้าและการขนส่งที่สำคัญระหว่างจักรวรรดิรุสเคียฟกับดินแดนทางตะวันตกของจักรวรรดิ หลังการล่มสลายของราชวงศ์รูทีเนียของท้องถิ่นและการรวมราชอาณาจักรกาลิเชีย–โวลิเนียเข้ากับราชอาณาจักรโปแลนด์เมื่อถึง ค.ศ. 1349 นครนี้ก็ได้รับการพัฒนาให้เป็นศูนย์กลางการค้าและการผลิตเกลือตั้งแต่คริสต์ศตวรรษที่ 15 เป็นต้นมา ดรอฮอบึชกลายเป็นส่วนหนึ่งของจักรวรรดิฮาพส์บวร์คใน ค.ศ. 1772 หลังการแบ่งดินแดนของเครือจักรภพโปแลนด์–ลิทัวเนียครั้งที่ 1 ในช่วงกลางคริสต์ศตวรรษที่ 19 ดรอฮอบึชเป็นศูนย์การสกัดน้ำมันที่ใหญ่ที่สุดในยุโรปซึ่งมีส่วนสำคัญต่อการพัฒนาอย่างรวดเร็วของนคร และในสมัยสาธารณรัฐโปแลนด์ที่ 2 ได้เป็นศูนย์กลางของเทศมณฑลแห่งหนึ่งภายในจังหวัดลวุฟ หลังสงครามโลกครั้งที่ 2 ดรอฮอบึชถูกรวมเป็นส่วนหนึ่งของสาธารณรัฐยูเครนของสหภาพโซเวียต ซึ่งได้กลายเป็นรัฐเอกราชยูเครนใน ค.ศ. 1991

ดรอฮอบึชเป็นบ้านเกิดของบุคคลที่มีชื่อเสียงหลายคน เช่น เอลิซาเบท เบิร์กเนอร์ นักแสดง, ยูรีย์ ดรอฮอบึช (กอแตร์มัก) นักปรัชญาและนักดาราศาสตร์, อีวัน ฟรันกอ กวี, บรูโน ชุลตส์ นักเขียนและศิลปิน เป็นต้น นครนี้มีโรงกลั่นน้ำมันหลายแห่ง โรงผลิตเกลือดรอฮอบึชถือเป็นโรงผลิตเกลือที่เก่าแก่ที่สุดในยุโรป นครมีประชากร 74,610 คน (ประมาณการ ค.ศ. 2021)

## อ้างอิง

หมวดหมู่:นครในแคว้นลวิว
แตร์นอปิล

**แตร์นอปิล** (, ) ระหว่าง ค.ศ. 1939–1944 เป็นที่รู้จักในชื่อ **ตาร์นอปอล** () เป็นนครในภาคตะวันตกของประเทศยูเครน ตั้งอยู่ริมฝั่งของแม่น้ำแซแรต เป็นศูนย์กลางการบริหารของแคว้นแตร์นอปิล และเป็นหนึ่งในเมืองใหญ่ของภาคตะวันตกและของภูมิภาคประวัติศาสตร์กาลิเชียและปอดิลเลีย มีท่าอากาศยานแตร์นอปิลรองรับ ประมาณกันว่าใน ค.ศ. 2021 นครนี้มีประชากร 225,238 คน

## อ้างอิง

หมวดหมู่:นครในประเทศยูเครน
หมวดหมู่:แคว้นแตร์นอปิล
อีวานอ-ฟรันกิวสก์

**อีวานอ-ฟรันกิวสก์** (, ) เดิมมีชื่อว่า **สตานิสลาวิว** (), **สตานิสเลา** (), **ชตานิสเลา** () และ **สตาญิสวาวุฟ** () เป็นนครในภาคตะวันตกของประเทศยูเครน เป็นศูนย์กลางการบริหารของแคว้นอีวานอ-ฟรันกิวสก์และเขตอีวานอ-ฟรันกิวสก์ และเป็นที่ตั้งหน่วยงานบริหารของเทศบาลนครอีวานอ-ฟรันกิวสก์ซึ่งเป็นหนึ่งในเทศบาลของยูเครน นครมีประชากร 237,855 คน (ประมาณการ ค.ศ. 2021)

สตาญิสวาวุฟได้รับการก่อตั้งขึ้นในช่วงกลางคริสต์ศตวรรษที่ 17 เพื่อเป็นป้อมปราการของตระกูลปอตอตสกีจากโปแลนด์ ต่อมาถูกผนวกเข้ากับจักรวรรดิฮาพส์บวร์คระหว่างการแบ่งโปแลนด์ครั้งที่ 1 ใน ค.ศ. 1772 และกลายเป็นสมบัติของรัฐภายในจักรวรรดิออสเตรีย ป้อมปราการดังกล่าวค่อย ๆ เปลี่ยนสภาพเป็นหนึ่งในเมืองที่โดดเด่นที่สุดบริเวณเชิงเขาคาร์เพเทียน หลังสงครามโลกครั้งที่ 1 สตานิสลาวิวทำหน้าที่เป็นเมืองหลวงชั่วคราวของสาธารณรัฐประชาชนยูเครนตะวันตกเป็นเวลาหลายเดือน สตาญิสวาวุฟกลายเป็นส่วนหนึ่งของสาธารณรัฐโปแลนด์ที่ 2 ด้วยผลจากสนธิสัญญาสันติภาพรีกา หลังจากการรุกรานโปแลนด์ของสหภาพโซเวียตในช่วงต้นสงครามโลกครั้งที่ 2 เมืองนี้ถูกผนวกเข้าสหภาพโซเวียต แต่ก็ถูกเยอรมนีนาซีเข้ายึดครองในอีกสองปีต่อมา หลังการปลดปล่อยยูเครนของสหภาพโซเวียตใน ค.ศ. 1944 และการเปลี่ยนแปลงพรมแดน ระบอบคอมมิวนิสต์ได้ปกครองเมืองนี้เป็นเวลาสี่ทศวรรษครึ่ง ไม่กี่ปีก่อนการล่มสลายของสหภาพโซเวียต ธงสีฟ้า-เหลืองได้รับการชูขึ้นในเมืองในฐานะสัญลักษณ์ของประเทศยูเครนที่เป็นเอกราช

สิ่งปลูกสร้างในนครอีวานอ-ฟรันกิวสก์สามารถพบองค์ประกอบของวัฒนธรรมต่าง ๆ สอดประสานกัน เช่น อาคารศาลาว่าการสมัยสาธารณรัฐโปแลนด์ที่ 2, ศูนย์กลางธุรกิจสมัยออสเตรีย-ฮังการี, อาคารห้องพักอาศัยสำเร็จรูปสมัยโซเวียตในเขตชานเมือง และอื่น ๆ อีวานอ-ฟรันกิวสก์ยังเป็นหนึ่งในเมืองหลักของสมาคมยูโรรีเจียนแห่งคาร์เพเทียน

## อ้างอิง

หมวดหมู่:นครในประเทศยูเครน
หมวดหมู่:แคว้นอีวานอ-ฟรันกิวสก์
วินนึตเซีย

**วินนึตเซีย** (, ; ) เป็นนครในภาคกลาง-ตะวันตกของประเทศยูเครน ตั้งอยู่ริมฝั่งแม่น้ำบุกใต้

วินนึตเซียเป็นศูนย์กลางการบริหารของแคว้นวินนึตเซียและเป็นเมืองที่ใหญ่ที่สุดในภูมิภาคประวัติศาสตร์ปอดิลเลีย นอกจากนี้ยังทำหน้าที่เป็นศูนย์กลางการบริหารของเขตวินนึตเซียซึ่งเป็นหนึ่งในหกเขตของแคว้นวินนึตเซีย นครวินนึตเซียมีประชากร 370,601 คน (ประมาณการ ค.ศ. 2021)

ต้นกำเนิดของวินนึตเซียย้อนไปได้ถึงสมัยกลาง นครอยู่ภายใต้การควบคุมของโปแลนด์อยู่หลายศตวรรษจนกระทั่งถูกผนวกเข้ากับจักรวรรดิรัสเซียใน ค.ศ. 1793 ระหว่างคริสต์ทศวรรษ 1930 และในต้นคริสต์ทศวรรษ 1940 นครนี้เป็นแหล่งการสังหารหมู่ ครั้งแรกในระหว่างการกวาดล้างของสตาลิน และต่อมาในช่วงฮอโลคอสต์ในยูเครนและการยึดครองของนาซี เคยมีฐานทัพอากาศยุคสงครามเย็นตั้งอยู่ใกล้กับนคร

## อ้างอิง

หมวดหมู่:นครในประเทศยูเครน
หมวดหมู่:แคว้นวินนึตเซีย
แชร์นิวต์ซี

**แชร์นิวต์ซี** (, ) หรือ **เชร์เนอวุตส์** () เป็นนครในภาคตะวันตกของประเทศยูเครน ตั้งอยู่บริเวณตอนบนของแม่น้ำปรุตและเป็นเมืองหลักของแคว้นแชร์นิวต์ซีซึ่งครอบคลุมถึงภูมิภาคบูโควีนาในเขตยูเครน นอกจากนี้ยังเป็นศูนย์กลางการบริหารของเขตแชร์นิวต์ซีและเป็นที่ตั้งหน่วยงานบริหารของเทศบาลนครแชร์นิวต์ซีซึ่งเป็นเทศบาลแห่งหนึ่งของยูเครน จากสำมะโนประชากรยูเครน ค.ศ. 2001 นครนี้มีประชากรประมาณ 240,600 คน และจากการประมาณการใน ค.ศ. 2021 นครนี้มีประชากร 265,471 คน

แชร์นิวต์ซีถือเป็นหนึ่งในศูนย์กลางหลักทางวัฒนธรรมของยูเครนตะวันตก และยังถือเป็นหนึ่งในแหล่งการศึกษาและแหล่งสถาปัตยกรรมสำคัญของยูเครน ในอดีตเป็นชุมชนที่มีผู้คนจากทั่วสารทิศมาอยู่รวมกัน จึงได้รับการขนานนามว่าเป็น "เวียนนาน้อย" และ "เยรูซาเลมแห่งลุ่มน้ำปรุต" แชร์นิวต์ซีเป็นเมืองแฝดกับอีกเจ็ดเมืองทั่วโลก เป็นศูนย์กลางการคมนาคมขนส่งทางรางและทางถนนที่สำคัญของภูมิภาคและมีท่าอากาศยานนานาชาติหนึ่งแห่ง

## อ้างอิง

หมวดหมู่:นครในประเทศยูเครน
หมวดหมู่:แคว้นแชร์นิวต์ซี
แชร์กาซือ

**แชร์กาซือ** (, ) เป็นนครในภาคกลางของประเทศยูเครน เป็นเมืองหลักของแคว้นแชร์กาซือและเป็นศูนย์กลางการบริหารของเขตแชร์กาซือภายในแคว้นเดียวกัน มีประชากร 272,651 คน (ประมาณการ ค.ศ. 2021)

แชร์กาซือเป็นศูนย์กลางทางวัฒนธรรม การศึกษา และอุตสาหกรรมของแคว้นแชร์กาซือและภูมิภาคเศรษฐกิจกลางของประเทศยูเครน แชร์กาซือเป็นที่รู้จักมาตั้งแต่คริสต์ศตวรรษที่ 13 และมีบทบาทสำคัญในประวัติศาสตร์ของประเทศยูเครน นครนี้เคยเป็นศูนย์กลางของดินแดนแห่งชนคอสแซ็กซึ่งมีส่วนร่วมในการก่อการกำเริบคแมลนึชชือนาและกอลียิวช์ชือนา (กบฏคอสแซ็กและชาวไร่ชาวนา)

แชร์กาซือตั้งอยู่ริมฝั่งขวาของแม่น้ำนีเปอร์ (บริเวณอ่างเก็บน้ำแกรแมนชุก) ห่างจากเคียฟ (เมืองหลวงของประเทศ) ไปทางทิศใต้ประมาณ 200 กิโลเมตร (124 ไมล์) แชร์กาซือแบ่งออกเป็น 2 เขต ได้แก่ ซอสนิวสกึย (รวมหมู่บ้านออร์ชาแนตส์) และปรึดนีปรอว์สกึย และเป็นที่ตั้งหน่วยงานบริหารของเทศบาลนครแชร์กาซือ หนึ่งในเทศบาลของประเทศ นครนี้ฉลองครบรอบ 725 ปีในเดือนมิถุนายน ค.ศ. 2011 

## อ้างอิง

หมวดหมู่:นครในประเทศยูเครน
หมวดหมู่:แคว้นแชร์กาซือ